cyanic-selkie/wikianc huggingface dataset:
ಅಬ್ದುಲ್ಲಾ ಅಬ್ದುಲ್ಲಾ
೨೦೦೧ರ ನಂತರ ಅಫ್ಘಾನಿಸ್ತಾನ
ಸೆಪ್ಟೆಂಬರ್ ೨೦೦೧ರ ೧೧ರಂದು, ಅಮೇರಿಕಾ ಸಂಯುಕ್ತ ಸಂಸ್ಥಾನದ ವಿಶ್ವ ವಾಣಿಜ್ಯ ಸಂಸ್ಥೆಯ ಕಟ್ಟಡದ ಮೇಲೆ ತಾಲಿಬಾನ್ ಉಗ್ರರು ದಾಳಿ ಮಾಡಿದಾಗ, ಅಮೇರಿಕಾ ಅಫ್ಘಾನಿಸ್ತಾನದ ತಾಲಿಬಾನ್ ಪ್ರಾಂತ್ಯಗಳ ಮೇಲೆ ವೈಮಾನಿಕ ದಾಳಿ ನಡೆಸಿತು. ಅಕ್ಟೋಬರ್ ೨೦೦೧ರಲ್ಲಿ ತಾಲಿಬಾನ್ ಪಡೆಗಳ ಪತನವಾದಾಗ, ಅನುಭವಿ ಅಬ್ದುಲ್ಲಾರನ್ನು ಅಧಿಕೃತವಾಗಿ ಅಫ್ಘಾನಿಸ್ತಾನದ ರಾಷ್ಟ್ರೀಯ ಸರ್ಕಾರದ ವಿದೇಶಾಂಗ ಸಚಿವರಾಗಿ ನೇಮಿಸಲಾಯಿತು. ೨೦೦೫ರಲ್ಲಿ ಅಬ್ದುಲ್ಲಾ, ತಮ್ಮ ಹುದ್ದೆಗೆ ರಾಜೀನಾಮೆ ನೀಡಿದರು.
೨೦೦೯ ಅಧ್ಯಕ್ಷೀಯ ಚುನಾವಣೆ
೨೦೦೯ರಲ್ಲಿ ಹಮೀದ್ ಕರ್ಜೈ ಮತ್ತು ಅಬ್ದುಲ್ಲಾ ಅಫ್ಘಾನಿಸ್ತಾನದ ಅಧ್ಯಕ್ಷ ಹುದ್ದೆಗೆ ಚುನಾವಣೆಗೆ ನಿಂತರು.ಎರಡು ಹಂತದ ಚುನಾವಣೆಯಲ್ಲಿ, ಚುನಾವಣಾ ಅಕ್ರಮದ ಆರೋಪ ಕೇಳಿ ಬಂದಿತು. ಅಬ್ದುಲ್ಲಾ, ಹಮೀದರ ಮುಂದಾಳ್ತನದಲ್ಲಿ ನಡೆವ ಚುನಾವಣಾ‌ಪ್ರಕ್ರಿಯೆಯಲ್ಲಿ ವಿಶ್ವಾಸ ಇಲ್ಲವೆಂದೂ, ತಾವು ನಿವೃತ್ತಿ ಹೊಂದುವುದಾಗಿ ಘೋಷಿಸಿದರು. ಇಅದರ ಪರಿಣಾಮವಾಗಿ ಹಮೀದ್ ಕರ್ಜೈ ಅಫ್ಘಾನಿಸ್ತಾನದ ಅಧ್ಯಕ್ಷ ಹುದ್ದೆಗೆ ಆಯ್ಕೆಯಾದರು.
ವಿರೋಧ ಪಕ್ಷದ ನಾಯಕತ್ವ
೨೦೧೦ರ ಅಫ್ಘಾನಿಸ್ತಾನದ ಸಂಸತ್ ಚುನಾವಣೆಯಲ್ಲಿ ಅಬ್ದುಲ್ಲಾ "ಅಫ್ಘಾನಿಸ್ತಾನ ರಾಷ್ಟ್ರೀಯ ಒಕ್ಕೂಟ"ದ ಮುಖ್ಯಸ್ಥರಾದರು. ಅಬ್ದುಲ್ಲಾರ ಪಕ್ಷ ವಿರೋಧ ಪಕ್ಷವಾಯಿತು.
೨೦೧೪ರವರೆಗೆ ಸಂಸತ್ತ್ತಿನ ವಿರೋಧ ಪಕ್ಷದ ನೇತಾರರಾದರು.
೨೦೧೪ರ ಅಧ್ಯಕ್ಷೀಯ ಚುನಾವಣೆ
೨೦೧೪ರ ಚುನಾವಣೆಯಲ್ಲಿ ಅಶ್ರಪ್ ಘನಿ ಮತ್ತು ಅಬ್ದುಲ್ಲಾ  ಸೆಣಸಿದರು. ಅಂತರ್ ರಾಷ್ಟ್ರೀಯ ವೀಕ್ಷಣೆಗಾರರ ಸುಪರ್ದಿಯಲ್ಲಿ ನಡೆದ ಚುನಾವಣೆಯಲ್ಲಿ ಘನಿರನ್ನು ವಿಜಯಿ ಎಂದು ಘೋಷಿಸಲಾಯಿತು.ಎರಡನೆ ಹಂತದಲ್ಲಿ ಘನಿ ಮತ್ತು ಅಬ್ದುಲ್ಲಾರ ಮಧ್ಯೆ ಒಪ್ಪಂದ ಏರ್ಪಟ್ಟು, ಘನಿ ರಾಷ್ಟ್ರಪತಿಯಾಗಿಯೂ, ಅಬ್ದುಲ್ಲಾ ಮುಖ್ಯ ಕಾರ್ಯ ನಿರ್ವಹಣಾ ಅಧಿಕಾರಿ (ಪ್ರಧಾನಿ)ಯಾಗಿ ಕಾರ್ಯ ನಿರ್ವಹಿಸುವುದಾಗಿಯೂ ಒಪ್ಪಂದವಾಯಿತು.
ಉಲ್ಲೇಖಗಳು
ವರ್ಗ:21 ನೇ ಶತಮಾನದ ಅಫಘಾನ್ ರಾಜಕಾರಣಿಗಳು
ಶ್ರೀ ಬ್ರಹ್ಮಲಿಂಗೇಶ್ವರ ದೇವಸ್ಥಾನ, ಕಟ್ಟಿಂಗೇರಿ
ಇತಿಹಾಸ
ಶ್ರೀ ಬ್ರಹ್ಮಲಿಂಗೇಶ್ವರ ದೇವಸ್ಥಾನವು ಒಂದು ಇತಿಹಾಸವನ್ನು ಹೊಂದಿದೆ. ದಂತಕಥೆಯ ಪ್ರಕಾರ ಈ ದೇವಾಲಯವನ್ನು ಸುಮಾರು ೮೦೦ ವರ್ಷಗಳ ಹಿಂದೆ ಬ್ರುಘು ಎಂಬ ಋಷಿ (ಮುನಿ) ಸ್ಥಾಪಿಸಿದರು. ಪ್ರಾರಂಭದಲ್ಲಿ ಶ್ರೀ ಬ್ರಹ್ಮಲಿಂಗೇಶ್ವರ ಮೂರ್ತಿಯನ್ನು ಬ್ರಹ್ಮಗುಡ್ಡದ ಪಿಪ್ಪಲ ಮರದ ಕೆಳಗೆ ಸ್ಥಾಪಿಸಲಾಯಿತು. ಹೆಚ್ಚುತ್ತಿರುವ ಭಕ್ತಾದಿಗಳ ಸಂಖ್ಯೆಗೆ ಅನುಗುಣವಾಗಿ ಸ್ಥಳವು ಚಿಕ್ಕದಾಗಿದೆ ಎಂದು ಭಾವಿಸಿದ್ದರಿಂದ ಆ ವಿಗ್ರಹವನ್ನು ದೇವಾಲಯವನ್ನು ನಿರ್ಮಿಸಿದ ಪ್ರಸ್ತುತ ಸ್ಥಳಕ್ಕೆ ಸ್ಥಳಾಂತರಿಸಲು ನಿರ್ಧರಿಸಲಾಯಿತು. ದೇವಾಲಯದ ನಿರ್ಮಾಣದ ಸಮಯದಲ್ಲಿ ದೇವಾಲಯದ ಸಮೀಪವಿರುವ ಕಟ್ಟಿಂಗೇರಿಯ ಪಟೇಲರ ಮನೆಯಲ್ಲಿ ವಿಗ್ರಹವನ್ನು ಇರಿಸಲಾಯಿತು. ಇದನ್ನು ಇಂದಿಗೂ 'ಬ್ರಹ್ಮರ ಚಾವಡಿ' ಎಂದು ಕರೆಯಲಾಗುತ್ತದೆ.
ಶ್ರೀ ಬ್ರಹ್ಮಲಿಂಗೇಶ್ವರವು ಬ್ರಹ್ಮಲಿಂಗೇಶ್ವರ, ದುರ್ಗಾ ಪರಮೇಶ್ವರಿ ಮತ್ತು ನಾಗ ಸುಬ್ರಹ್ಮಣ್ಯ ಎಂಬ ಮೂರು ದೇವತೆಗಳನ್ನು ಪೂಜಿಸುವ ಒಂದು ಸಂಯುಕ್ತ ದೇವಾಲಯವಾಗಿದೆ. ದೇವಾಲಯದ ವಾರ್ಷಿಕ ಉತ್ಸವಗಳು ಪ್ರತಿ ವರ್ಷ ಮಾರ್ಚ್ ಎರಡನೇ ವಾರದಲ್ಲಿ ಮೀನ ಸಂಕ್ರಮಣದ ಸಂದರ್ಭದಲ್ಲಿ ಐದು ದಿನಗಳ ಕಾಲ ನಡೆಯುತ್ತದೆ. ಈ ಅವಧಿಯಲ್ಲಿ ಅಧಿಕ ಸಂಖ್ಯೆಯಲ್ಲಿ ಭಕ್ತರು ದೇವಾಲಯಕ್ಕೆ ಭೇಟಿ ನೀಡುತ್ತಾರೆ ಹಾಗೂ ದೇವತೆಗಳಿಗೆ ಪ್ರಾರ್ಥನೆ, ಹೂವುಗಳು, ಹಣ್ಣುಗಳು ಮತ್ತು ತೆಂಗಿನಕಾಯಿಗಳನ್ನು ಅರ್ಪಿಸುತ್ತಾರೆ. ಐದು ದಿನಗಳ ಕಾಲ ಭಕ್ತರಿಗೆ ಮತ್ತು ಗ್ರಾಮದ ಇತರ ನಿವಾಸಿಗಳಿಗೆ ಅವರ ಧರ್ಮ ಅಥವಾ ಜಾತಿಯನ್ನು ಲೆಕ್ಕಿಸದೆ ಉಚಿತ ಊಟವನ್ನು ನೀಡಲಾಗುತ್ತದೆ. ಸಂಜೆ ಧಾರ್ಮಿಕ ನಾಟಕಗಳು, ಐತಿಹಾಸಿಕ ನಾಟಕಗಳು ಸೇರಿದಂತೆ ವಿವಿಧ ಸಾಂಸ್ಕೃತಿಕ ಕಾರ್ಯಕ್ರಮಗಳನ್ನು ಏರ್ಪಡಿಸಲಾಗುತ್ತದೆ.
ಹಿಂದೆ ದೇವಸ್ಥಾನದ ವಾರ್ಷಿಕ ಉತ್ಸವದ ಸಮಯದಲ್ಲಿ ವರಸರೆ ಬಕ್ಯಾರ್ ಎಂದು ಕರೆಯಲ್ಪಡುವ ಬೃಹತ್ ಗದ್ದೆಯಲ್ಲಿ ‘ಕತ್ತಿ ಕಾಳಗ’ ಎಂದೂ ಕರೆಯಲ್ಪಡುವ ಕತ್ತಿವರಸೆಗಳ ಪ್ರದರ್ಶನವಿತ್ತು. ವರಸರೆ ಎಂದರೆ ಉದ್ದನೆಯ ಕುಡುಗೋಲು ಅಥವಾ ಕತ್ತಿ. ಈ ಅಣಕು ದ್ವಂದ್ವಯುದ್ಧದಲ್ಲಿ ೧೨ ಗ್ರಾಮಗಳ ಪ್ರತಿನಿಧಿಗಳು ಭಾಗವಹಿಸುತ್ತಿದ್ದರು. ಇದು ವಾರ್ಷಿಕ ಉತ್ಸವಕ್ಕೆ ಹಾಜರಾಗುವ ಭಕ್ತರ ಮತ್ತು ಜನರ ಮನರಂಜನೆಯ ಉದ್ದೇಶವಾಗಿತ್ತು.
ಇದೇ ವರಸರೆ ಬಕ್ಯಾರದಲ್ಲಿ ನ್ಯಾಯ ಪಂಚಾಯಿತಿ ನಡೆಯುತ್ತಿತ್ತು. ಈ ನ್ಯಾಯಾಂಗ ಪ್ರಕ್ರಿಯೆಯ ಅಧ್ಯಕ್ಷತೆಯನ್ನು ಕುತ್ಯಾರ್ ಅರಸು (ರಾಜ) ಮತ್ತು ಕಟ್ಟಿಂಗೇರಿಯ ಪಟೇಲ್ ವಹಿಸುತ್ತಿದ್ದರು. ಸುಮಾರು ೬೦ ಹಳ್ಳಿಗಳ ಜನರು ಈ ಪಂಚಾಯತ್‌ಗೆ ಹಾಜರಾಗುತ್ತಾರೆ ಮತ್ತು ತಮ್ಮ ಕುಂದುಕೊರತೆಗಳು ಅಥವಾ ವ್ಯಾಜ್ಯಗಳನ್ನು ಪರಿಹರಿಸಿಕೊಳ್ಳುತ್ತಿದ್ದರು.
ಶ್ರೀ ಬ್ರಹ್ಮಲಿಂಗೇಶ್ವರ ದೇವಸ್ಥಾನವು ಪಂಚ ಪರ್ವಗಳೆಂದು ಕರೆಯಲ್ಪಡುವ ಇತರ ಹಬ್ಬಗಳನ್ನು ಆಚರಿಸುತ್ತದೆ. ಅವುಗಳೆಂದರೆ ಶ್ರೀ ಕೃಷ್ಣ ಜನ್ಮಾಷ್ಟಮಿ, ಹೊಸ ಜೋಳದ ಹಬ್ಬ (ಕೊರಲು ಪರ್ಬ), ನವರಾತ್ರಿ, ದಸರಾ ಮತ್ತು ದೀಪಾವಳಿ. ಡಿಸೆಂಬರ್ ತಿಂಗಳಲ್ಲಿ ಸುಬ್ರಹ್ಮಣ್ಯ ಷಷ್ಟಿಯನ್ನು ಆಚರಿಸಲಾಗುತ್ತದೆ. ರಾತ್ರಿ ರಂಗಪೂಜೆ ನಡೆಯುತ್ತದೆ. ಶ್ರಾವಣ ಮಾಸದಲ್ಲಿ ದೇವಸ್ಥಾನದಲ್ಲಿ ಪುಷ್ಪ ಪೂಜೆ (ಪೂತಪೂಜೆ) ನಡೆಯುತ್ತದೆ. ಪ್ರತಿ ತಿಂಗಳ ಸಂಕ್ರಮಣ ದಿನದಂದು ದೇವಸ್ಥಾನದ ಆವರಣದಲ್ಲಿ ಬ್ರಹ್ಮಲಿಂಗೇಶ್ವರ ಭಜನಾ ಮಂಡಳಿಯ ವತಿಯಿಂದ ಭಜನಾ ಕಾರ್ಯಕ್ರಮಗಳನ್ನು ಏರ್ಪಡಿಸಲಾಗುತ್ತದೆ.
೧೯೬೦ ರ ದಶಕದಲ್ಲಿ ಕರ್ನಾಟಕ ಸರ್ಕಾರವು ಭೂಸುಧಾರಣಾ ಕಾಯಿದೆಗಳನ್ನು ಜಾರಿಗೊಳಿಸುವ ಮೊದಲು ದೇವಾಲಯವು ತನ್ನ ಭೂಮಿಯಿಂದ ೬೦ ಮುರಾ ಅಕ್ಕಿ ಮತ್ತು ೬ ಟಿನ್ ಎಣ್ಣೆಯನ್ನು ಬಾಡಿಗೆಗೆ ಪಡೆಯುತ್ತಿತ್ತು. ಭೂಸುಧಾರಣಾ ಕಾಯಿದೆಗಳಿಂದ ದೇವಸ್ಥಾನವು ತನ್ನ ಭೂಮಿಯನ್ನು ಕಳೆದುಕೊಂಡಿದ್ದರಿಂದ ದೇವಾಲಯದ ಟ್ರಸ್ಟಿಗಳು ಅದರ ನಿರ್ವಹಣೆ ಮತ್ತು ದೈನಂದಿನ ಪೂಜೆಗಳಿಗೆ ಭಕ್ತರ ಹಿತೈಷಿಗಳನ್ನು ಅವಲಂಬಿಸಬೇಕಾಯಿತು. ಭಕ್ತರು ಸ್ವಯಂಪ್ರೇರಿತರಾಗಿ ೩೬೫ ದಿನಗಳವರೆಗೆ ದಿನಕ್ಕೆ ೧೦೦೦ ರೂ. ದೇಣಿಗೆ ನೀಡಿದರು ಮತ್ತು ಈ ಒಟ್ಟು ಮೊತ್ತದ ಬಡ್ಡಿಯಲ್ಲಿ ಪೂಜೆಯ ವೆಚ್ಚವನ್ನು ಭರಿಸುತ್ತಾರೆ. ಸುಮಾರು ೪೦೦ ವರ್ಷಗಳಿಂದ ಈ ದೇವಾಲಯವನ್ನು ಹೆಬ್ಬಾರ ಮನೆತನ ಆಡಳಿತ ನಡೆಸುತ್ತಿದೆ.
ಕಟ್ಟಿಂಗೇರಿಯ ಇನ್ನೊಂದು ಪ್ರಮುಖ ಆಕರ್ಷಣೆಯೆಂದರೆ ದೇವಾಲಯದ ಸಮೀಪವಿರುವ ಬೃಹತ್ ಕೆರೆ. ಈ ಬೃಹತ್ ಕೆರೆಯ ಕಾರಣದಿಂದಾಗಿ ಗ್ರಾಮವು ಅದರ ಪ್ರಸ್ತುತ ಹೆಸರನ್ನು ಪಡೆದುಕೊಂಡಿದೆ. ಮೂಲತಃ ಈ ಕೆರೆಯನ್ನು ದೇವರ ಕೆರೆ ಎಂದು ಕರೆಯಲಾಗುತ್ತಿತ್ತು. ಈ ಕೆರೆಯು ೫.೭೮ ಎಕರೆ ವಿಸ್ತೀರ್ಣವನ್ನು ಹೊಂದಿದೆ. ಸುಬ್ರಹ್ಮಣ್ಯ ಷಷ್ಟಿ ಮತ್ತು ವಾರ್ಷಿಕ ಉತ್ಸವದ ಸಮಯದಲ್ಲಿ ಭಕ್ತರು ಸರೋವರದಲ್ಲಿ ಸ್ನಾನ ಮಾಡುತ್ತಾರೆ ಮತ್ತು ದೇವಾಲಯದ ಮುಂದೆ ಉರುಳುವ ಪೂಜೆಯನ್ನು (ಮದಸ್ಥಾನ) ಕೈಗೊಳ್ಳುತ್ತಾರೆ. ಈ ಧಾರ್ಮಿಕ ಕ್ರಿಯೆಯ ನಂತರ ಅದೇ ಸರೋವರದಲ್ಲಿ ಸ್ನಾನ ಮಾಡುತ್ತಾರೆ.
ವಾರ್ಷಿಕ ಉತ್ಸವದ ಸಮಯದಲ್ಲಿ ವರಸರೆ ಉತ್ಸವವನ್ನು ಸಂಜೆಯ ಸಮಯದಲ್ಲಿ ಕೈಗೊಳ್ಳಲಾಗುತ್ತದೆ.ದೇವಸ್ಥಾನದ ಉತ್ಸವ ಮೂರ್ತಿಯನ್ನು ಬಣ್ಣ ಬಳಿದು ನದಿಗೆ ಮೆರವಣಿಗೆಯಲ್ಲಿ ಕೊಂಡೊಯ್ಯಲಾಗುತ್ತದೆ ಹಾಗೂ ಮಾರ್ಗದಲ್ಲಿ ಹತ್ತು ಸ್ಥಳಗಳಲ್ಲಿ ಕಟ್ಟೆ ಪೂಜೆಯನ್ನು ನೆರವೇರಿಸಿ ಪಾಂಬೂರು ಬಳಿಯ ದಿಂಡೋಟ್ಟು ನದಿಯನ್ನು ತಲುಪಲಾಗುತ್ತದೆ. ಭಕ್ತರೂ ಸಂಭ್ರಮದಿಂದ ಬಣ್ಣ ಹಚ್ಚಿಕೊಂಡು ನದಿಯಲ್ಲಿ ಉತ್ಸವ ಮೂರ್ತಿಗೆ ವಿಧ್ಯುಕ್ತ ಸ್ನಾನವನ್ನು ನೀಡಲಾಗುತ್ತದೆ. ಜೊತೆಗೆ ಭಕ್ತರು ಸಹ ಮೂರು ಬಾರಿ ನೀರಿನಲ್ಲಿ ಮುಳುಗುತ್ತಾರೆ. ನದಿಯಿಂದ ಹಿಂತಿರುಗಿದ ನಂತರ ಗರುಡ ಪಟವನ್ನು ಕೆಳಗಿಳಿಸಲಾಗುತ್ತದೆ. ಇದು ಉತ್ಸವದ ಅಂತ್ಯವನ್ನು ಸೂಚಿಸುತ್ತದೆ.
ಹೆತ್ತುತ್ತಿ
ಹೆತ್ತುತ್ತಿ ಸಸ್ಯವು ಒಂದು ಔಷಧೀಯ ಗುಣವುಳ್ಳ ಸಸ್ಯವಾಗಿದೆ. ಇದರ ವೈಜ್ಞಾನಿಕ ಹೆಸರು ಸಿಡಾ ಕಾರ್ಡಿಫ಼ೋಲಿಯಾ. ಹೆತ್ತುತ್ತಿಯು ಬಲಾದಿವರ್ಗ ಎಂಬ ಸಸ್ಯವರ್ಗಕ್ಕೆ ಸೇರಿದೆ.
ಸಸ್ಯಪರಿಚಯ
ಹೆತ್ತುತ್ತಿಯು ಪೊದೆಯ ರೂಪದಲ್ಲಿ ಬೆಲೆಯುತ್ತದೆ. ನಕ್ಷತ್ರದಂತಿರುವ ಸೂಕ್ಷ್ಮ ರೋಮಗಳು ಗಿಡದ ಎಲ್ಲಾ ಭಾಗದಲ್ಲೂ ಇರುತ್ತದೆ. ಎಲೆಯು ೨-೫ ಸೆಂ.ಮೀ. ಉದ್ದವಾಗಿದ್ದು ಅಂಡಾಕಾರ ಅಥವಾ ದುಂಡಗಿನ ಆಕಾರದಲ್ಲಿ ಇರುತ್ತದೆ. ಎಲೆಯ ಅಂಚು ಹಲ್ಲಿನಂತೆ ಇರುತ್ತದೆthumb|ಹುತ್ತತ್ತಿ ಎಲೆ. ಇದರ ಹೂವು ಹಳದಿ ಬಣ್ಣದ್ದಾಗಿದ್ದು, ಸಣ್ಣದಾಗಿರುತ್ತದೆ. ಇದು ಸಾಮಾನ್ಯವಾಗಿ ಭಾರತದ ಎಲ್ಲಾ ಭಾಗಗಳಲ್ಲೂ ಕಾಣಸಿಗುತ್ತದೆ. thumb|right | ಹೆತ್ತುತ್ತಿ ಹೂವು
ಇತರ ಹೆಸರುಗಳು
thumb|right|[[ಹೈದರಾಬಾದ್, ಭಾರತ.]]
ಉಪಯೋಗಗಳು
ಹೆತ್ತುತ್ತಿಯ ಎಲ್ಲಾ ಭಾಗವನ್ನು ಔಷಧವಾಗಿ ಉಪಯೋಗಿಸಬಹುದಾಗಿದೆ. ಬೇರಿನ ಕಷಾಯವನ್ನು ಹಲವು ಬಗೆಯ ಜ್ವರ ನಿವಾರಕವಾಗಿ ಬಳಸಲಾಗುತ್ತದೆ. ಅಸ್ಥಮಾ, ಶೀತ, ಕೆಮ್ಮು ಮುಂತಾದವುಗಲನ್ನು ನಿವಾರಿಸಲು ಹುತ್ತತ್ತಿಯು ಸಹಾಯಕವಾಗಿದೆ. ಇದರ ಚೂರ್ಣವು ಅನೇಕ ಸ್ತ್ರೀರೋಗಗಳನ್ನು, ನರದೌರ್ಬಲ್ಯವನ್ನು ನಿವಾರಿಸುತ್ತದೆ. ಬೇರಿನ ರಸವನ್ನು ಗಾಯಕ್ಕೆ ಉಪಯೊಗಿಸಬಹುದಾಗಿದೆ. ಬೇರಿನ ತೊಗಟೆಯನ್ನು ಎಳ್ಳೆಣ್ಣೆ ಮತ್ತು ಹಾಲಿನೊಂದಿಗೆ ಸೇವಿಸುವುದರಿಂದ ಪಾರ್ಶ್ವವಾಯುವನ್ನು ಗುಣಮುಖಗೊಳೀಸುತ್ತದೆ.
ಬಾಹ್ಯಸಂಪರ್ಕಗಳು
ವರ್ಗ:ಔಷಧೀಯ ಸಸ್ಯಗಳು ವರ್ಗ:ಸಸ್ಯಗಳು
ಇಟಲಿಯ ಆರ್ಥಿಕ ವ್ಯವಸ್ಥೆ
ಪ್ರಾರಂಭದಲ್ಲಿ ಕೃಷಿ ಪ್ರಧಾನವಾಗಿದ್ದ ಈ ರಾಷ್ಟ್ರ ಎರಡನೆಯ ಮಹಾಯುದ್ಧಾನಂತರ ಕೈಗಾರಿಕಾಭಿವೃದ್ಧಿಯ ಕ್ರಮ ಕೈಕೊಂಡು ಕೃಷಿ ಕೈಗಾರಿಕೆಗಳನ್ನು ಸಮತೋಲ ಸ್ಥಿತಿಯಲ್ಲಿಟ್ಟುಕೊಂಡಿರುವ ರಾಷ್ಟ್ರವಾಗಿದೆ. ಬೆಟ್ಟಗುಡ್ಡಗಳಿಂದ ತುಂಬಿರುವ ಈ ರಾಷ್ಟ್ರಕ್ಕೆ ಸಂಪನ್ಮೂಲಗಳು ಕಡಿಮೆ. ಕೈಗಾರಿಕೆಗಳ ಬೆನ್ನೆಲುಬಿನಂತಿರುವ ಕಬ್ಬಿಣ ಮತ್ತು ಕಲ್ಲಿದ್ದಲಿನ ಸಂಪತ್ತು ಈ ಭೂಭಾಗದಲ್ಲಿಲ್ಲದೆ ಇರುವುದು ಈ ರಾಷ್ಟ್ರದ ಆರ್ಥಿಕ ಪ್ರಗತಿ ವೇಗವಾಗಿ ಆಗದಿರುವುದಕ್ಕೆ ಕಾರಣ. ಇದಕ್ಕಿರುವ ಎರಡು ಅನುಕೂಲಗಳೆಂದರೆ, ಅಪಾರವಾದ ಜನ ದುಡಿಮೆಯ ಸಂಪತ್ತು ಮತ್ತು ಜಲವಿದ್ಯುತ್.
ಕೃಷಿ
ಇತ್ತೀಚೆಗೆ ಕೈಗಾರಿಕೆಯ ಅಭಿವೃದ್ಧಿ ವೇಗವಾಗಿ ಮುನ್ನಡೆದಿದ್ದರೂ ಕೃಷಿಗೆ ಇರುವ ಪ್ರಾಧಾನ್ಯ ಕಡಿಮೆಯಾಗಿಲ್ಲ. 1952ರ ಇಟಾಲಿಯನ್ ಇನ್‍ಸ್ಟಿಟ್ಯೂಟ್ ಆಫ್ ಸ್ಟಾಟಿಸ್ಟಿಕ್ಸ್‍ನ ಜನಗಣತಿಯ ಪ್ರಕಾರ ಒಟ್ಟು ಕೆಲಸಗಾರರ 42.5%ರಷ್ಟು ಮಂದಿ ಕೃಷಿಯಲ್ಲಿ ತೊಡಗಿದ್ದರು. ಒಳ್ಳೆಯ ಭೂಮಿಗೆ ಕೊರತೆ ಇದ್ದರೂ ತಮಗೆ ಅಗತ್ಯವಿರುವಷ್ಟು ಆಹಾರದ ಹೆಚ್ಚು ಭಾಗವನ್ನು ಅವರು ಬೆಳೆದುಕೊಳ್ಳುತ್ತಾರೆ. 1965-1967ರಲ್ಲಿ ಭೂಮಿಯ ಹಂಚಿಕೆ ಈ ರೀತಿ ಇತ್ತು :(ಚ.ಕಿ.ಮೀ.ಗಳಲ್ಲಿ) ಉಳುಮೆಯೋಗ್ಯ ಭೂಮಿ
ಹುಲ್ಲು ಗಾವಲು
ಕಾಡು
ಬೀಳು
1965
1966
1967
1,25,240
1,24,420
1,23,389
51,480
51,656
28,140
28,242
60,890
61,070
10,110
10,240
ಎರಡನೆಯ ಮಹಾ ಯುದ್ಧ
ಎರಡನೆಯ ಮಹಾ ಯುದ್ಧದ ಅನಂತರ ಇಟಲಿಯಲ್ಲಿ ಕೃಷಿ ಸುಧಾರಣೆಗೆ ಆದ್ಯ ಗಮನ ಕೊಡಲಾಯಿತು. ದಕ್ಷಿಣ ಇಟಲಿಯ ಪರಿಸ್ಥಿತಿ ಮೊದಲಿಂದಲೂ ಬಹಳ ಶೋಚನೀಯವಾಗಿದ್ದುದರಿಂದ ಈ ಪ್ರದೇಶಕ್ಕೆ ಹೆಚ್ಚಿನ ಪ್ರಾಮುಖ್ಯ ಕೊಡಲಾಯಿತು. ಈ ಕ್ರಮದಿಂದಾಗಿ ಇಟಲಿಯ ಕೃಷಿ ತುಂಬ ಸುಧಾರಿಸಿತು.ಇಟಲಿಯ ಮುಖ್ಯ ಬೆಳೆಯೆಂದರೆ ಧಾನ್ಯ. ಇದರಲ್ಲಿ ಗೋಧಿ ಬಹಳ ಮುಖ್ಯ. ಎಮಿಲ, ವಿನೆಟೋ, ಲಂಬಾರ್ಡಿ, ಅಪುಲಿಯ ಮತ್ತು ಸಿಸಿಲಿ ಇವು ಗೋಧಿ ಬೆಳೆಯುವ ಪ್ರಮುಖ ಪ್ರದೇಶಗಳು. ಆದರೆ ಫ್ರಾನ್ಸ್ ಬ್ರಿಟನ್‍ಗಳಿಗೆ ಹೋಲಿಸಿದರೆ ಪ್ರತಿ ಎಕರೆಯ ಸರಾಸರಿ ಉತ್ಪಾದನೆ ಇಟಲಿಯಲ್ಲಿ ಕಡಿಮೆ ದ್ರಾಕ್ಷಿಬಳ್ಳಿ ಮತ್ತು ಆಲಿವ್‍ಗಳ ಜೊತೆಗೆ ಬೆಟ್ಟಪ್ರದೇಶಗಳಲ್ಲೂ ಗೋಧಿ ಬೆಳೆಯಲಾಗುತ್ತದೆ. ಗೋಧಿ ಬಿಟ್ಟರೆ ಉಳಿದೆರಡು ಮುಖ್ಯ ಬೆಳೆಗಳೆಂದರೆ ಬತ್ತ ಮತ್ತು ಮೆಕ್ಕೆಜೋಳ, ಪೈಡ್‍ಮಾಂಟ್ ಮತ್ತು ಲಂಬಾರ್ಡಿಯಲ್ಲಿ ಅಕ್ಕಿ ಮುಖ್ಯ ಬೆಳೆ. ವಿನೆಟೋ ಮತ್ತು ಲಂಬಾರ್ಡಿಯಲ್ಲಿ ಮೆಕ್ಕೆಜೋಳ ಹೆಚ್ಚಾಗಿ ಬೆಳೆಯುತ್ತದೆ. ಕೃಷಿರಂಗದಲ್ಲಿ ಪ್ರಗತಿಯಾಗುತ್ತಿದ್ದರೂ ದಕ್ಷಿಣ ಇಟಲಿಯಲ್ಲಿ ಕೃಷಿ ಹಾಗೂ ನಿರುದ್ಯೋಗದ ಸಮಸ್ಯೆ ಇದ್ದೇ ಇದೆ. ಈ ಸಮಸ್ಯೆ ಕೃಷಿ ಯೋಜನೆಗಳಿಂದ ಕಾಲಕ್ರಮದಲ್ಲಿ ಬಗೆಹರಿಯುತ್ತದೆಂದು ನಂಬಲಾಗಿದೆ. 1966ರಲ್ಲಿ ಕೃಷಿರಂಗದ ಅಭಿವೃದ್ಧಿಗೆ ಒಂದು ಪಂಚವಾರ್ಷಿಕ ಯೋಜನೆಯನ್ನು ರೂಪಿಸಲಾಯಿತು. ಈ ಯೋಜನೆಗೆ 89,32,500 ಲಕ್ಷ ಲಿರಾಗಳನ್ನು ನಿಗದಿಮಾಡಲಾಗಿದೆ. ಈ ಯೋಜನೆ ಪೂರ್ತಿಗೊಂಡಾಗ ಇಟಲಿಯ ಕೃಷಿರಂಗ ಸರ್ವತೋಮುಖ ಪ್ರಗತಿ ಸಾಧಿಸುತ್ತದೆ ಎಂದು ನಂಬಲಾಗಿದೆ.
ಕೈಗಾರಿಕೆ
ಇಟಲಿಯ ಮುಖ್ಯ ಬೆಳೆಗಳು ಮತ್ತು ಅವುಗಳ ಉತ್ಪಾದನೆ
ಬೆಳೆ
ಬೆಳೆಯುವ ನೆಲದ ವಿಸ್ತೀರ್ಣ  (000 ಹೆಕ್ಟೇರುಗಳಲ್ಲಿ) ಉತ್ಪಾದನೆ (000 ಮೆಟ್ರಿಕ್ ಟನ್‍ಗಳಲ್ಲಿ)
1964
1965
1966
1967
ಗೋಧಿ ಮೆಕ್ಕೆಜೋಳ ಬತ್ತ ಓಟ್ಸ್ ಬಾರ್ಲಿ ರೈ ಆಲೂಗೆಡ್ಡೆ ದ್ರಾಕ್ಷಿ
4,408 1,072 120 384 197 51 356 -
4,293 1,027 126 367 186 48 348 -
4,274 987 132 359 179 46 347 -
4,012 1,017 144 357 181 46 339 -
9,777 3,316 487 527 285 83 3,548 68,793
9,406 3,509 616 476 252 83 3,859 65,140
9,564 3,830 756 556 295 85 4,010 75,025
ಕಟ್ಟಡದ ಉದ್ಯಮವಂತೂ ಯುದ್ಧಾನಂತರ ತೀವ್ರಗತಿಯಲ್ಲಿ ಸಾಗಿತ್ತು. ಆದರೆ ಇಟಲಿಯಲ್ಲಿ ಜನಸಂಖ್ಯೆಯೂ ವೇಗವಾಗಿ ಬೆಳೆದದ್ದರಿಂದ ವಸತಿ ಸಮಸ್ಯೆ ಈ ರಾಷ್ಟ್ರವನ್ನು ಕಾಡಿಸುತ್ತಲೇ ಬಂತು. ಇಳಿಮುಖವಾಗಿರುವ ಉದ್ಯಮವೆಂದರೆ ಜವಳಿ ಕೈಗಾರಿಕೆ. ಪ್ರಾರಂಭದಲ್ಲಿ ಇಟಲಿಯ ಉತ್ಪಾದನೆ 40% ರಷ್ಟು ಪಾಲು ಹೊಂದಿದ್ದ ಈ ಉದ್ಯಮದ ಉತ್ಪಾದನೆ 1951ರ ವೇಳೆಗೆ ಈ ದೇಶದ ಒಟ್ಟು ಉತ್ಪಾದನೆಯ 10%ಕ್ಕೆ ಇಳಿಯಿತು.ಕೆಲವು ಮುಖ್ಯ ಕೈಗಾರಿಕೆಗಳ ಉತ್ಪಾದನೆಯನ್ನು ಕೆಳಗೆ ತೋರಿಸಿದ ಪಟ್ಟಿಯಲ್ಲಿ ಕೊಡಲಾಗಿದೆ.
ಗಣಿ ಉತ್ಪಾದನ
ಇಟಲಿಯಲ್ಲಿ ಕೈಗಾರಿಕೆಗೆ ಅಗತ್ಯವಾದ ಕಬ್ಬಿಣದ ಅದುರು ಕಲ್ಲಿದ್ದಲು ಇಲ್ಲದೆ ಇರುವುದು ಗಮನಾರ್ಹ. ಉನ್ನತಮಟ್ಟದ ಉಕ್ಕು ತಯಾರಿಸಲು ಅಗತ್ಯವಾದ ಇತರ ಲೋಹಗಳೂ ವಿರಳ. ಆದರೆ ಇಟಲಿ ಪಾದರಸ ಉತ್ಪಾದನೆಯಲ್ಲಿ ಬಹಳ ಮುಂದಿದೆ. ವರ್ಷಂಪ್ರತಿ ಸರಾಸರಿ 1,600-2,000 ಟನ್ನಿನಷ್ಟು ಪಾದರಸವನ್ನು ಅಂದರೆ ಪ್ರಪಂಚದ ಒಟ್ಟು ಉತ್ಪಾದನೆಯ 1/3 ಭಾಗದಷ್ಟನ್ನು ಇದು ಉತ್ಪಾದಿಸುತ್ತದೆಯಲ್ಲದೆ ಇಂದಿಗೂ ಇದನ್ನು ಹೇರಳವಾಗಿ ರಫ್ತು ಮಾಡುತ್ತದೆ. ಸಿಸಿಲಿಯಲ್ಲಿ ಉತ್ಪಾದಿತವಾಗುವ ಗಂಧಕವನ್ನು ಹಿಂದೆ ಹೆಚ್ಚಾಗಿ ನಿರ್ಯಾತ ಮಾಡಲಾಗುತ್ತಿತ್ತು. ಆದರೆ ಈಚೆಗೆ ಇದು ಬಹಳ ಕಡಿಮೆಯಾಗಿದೆ. ಕೆಲವು ಗಣಿಗಳಲ್ಲಿ ಉತ್ಪಾದನೆಯನ್ನು ನಿಲ್ಲಿಸಿದ್ದು ಮತ್ತು ಗಂಧಕದ ಗಣಿಗಳನ್ನು ಆಧುನಿಕಗೊಳಿಸದೆ ಹೋದದ್ದು ಇದಕ್ಕೆ ಕಾರಣ. ಸಿಮೆಂಟಿನ ಉತ್ಪಾದನೆ ಯುದ್ಧಾನಂತರ ತೀವ್ರವಾಗಿ ಹೆಚ್ಚಿದೆ. 1954ರಲ್ಲಿ ಸುಮಾರು 80 ಲಕ್ಷ ಟನ್ ಸಿಮೆಂಟನ್ನು ಉತ್ಪಾದಿಸಲಾಗುತ್ತಿತ್ತು. ಇದು 1938ರ ಮಟ್ಟದ ಎರಡರಷ್ಟಿತ್ತು. ಸತುವಿನ ಅದುರಿನ ಉತ್ಪಾದನೆಯೂ 1954ರಲ್ಲಿ ಯುದ್ಧಪೂರ್ವದ ಉತ್ಪಾದನೆಯ ಎರಡರಷ್ಟಾಗಿತ್ತು. (ಅಷ್ಟೇನೂ ಉತ್ತಮ ದರ್ಜೆಯದಲ್ಲ) ಕಲ್ಲಿದ್ದಲು ಇಲ್ಲಿ ಸ್ವಲ್ಪಮಟ್ಟಿಗೆ ದೊರಕುತ್ತದೆ; ವರ್ಷಕ್ಕೆ ಸುಮಾರು 1-1.2 ದಶಲಕ್ಷ ಟನ್ನಿನಷ್ಟು ಉತ್ಪಾದನೆಯಾಗುತ್ತದೆ. ತೈಲದ ಉತ್ಪಾದನೆ ಇಟಲಿಯಲ್ಲಿ ಬಹಳ ಕಡಿಮೆ ಹೊಸ ಹೊಸ ಬಾವಿಗಳನ್ನು ತೋಡಿ ಇದರ ಉತ್ಪಾದನೆಯನ್ನು ಹೆಚ್ಚಿಸುವ ಸತತ ಪ್ರಯತ್ನ ನಡೆಯುತ್ತಿದೆ. ಸಹಜ ಅನಿಲದ ವಿಚಾರದಲ್ಲಿ ಇಟಲಿ ಹೆಚ್ಚಿನ ಪ್ರಗತಿ ಪಡೆದಿದೆ. ಸಹಜ ಅನಿಲದ ಹೊಸ ಹೊಸ ಮೂಲಗಳನ್ನು ಇದಕ್ಕಾಗಿ ರೂಢಿಸಿಕೊಳ್ಳಲಾಗುತ್ತಿದೆ. ಅದರಲ್ಲೂ ಪೋ ಕಣಿವೆಗಳಲ್ಲಿನ ಆಗರಗಳನ್ನು ಪೂರ್ಣವಾಗಿ ಉಪಯೋಗಿಸಿಕೊಳ್ಳಲಾಗುತ್ತಿದೆ. ಇದರ ಉತ್ಪಾದನೆಯಲ್ಲಾಗಿರುವ ಅಗಾಧ ಪ್ರಗತಿಯಿಂದಾಗಿ ಇಟಲಿ ವರ್ಷಂಪ್ರತಿ ಸುಮಾರು 7 ಕೋಟಿ ಡಾಲರ್ ವಿದೇಶೀ ವಿನಿಮಯವನ್ನು ಉಳಿಸುವಂತಾಗಿದೆ. 2,200 ಮೈಲಿ ಕೊಳವೆಯ ವ್ಯವಸ್ಥೆಯ ಮೂಲಕ (ಇದು ಯೂರೋಪಿನಲ್ಲೇ ಅತಿ ದೊಡ್ಡದು; ವಿಶ್ವದಲ್ಲಿ ಎರಡನೆಯದು.) ಗ್ರಾಹಕರಿಗೆ ಹಾಗೂ ಉತ್ತರ ಇಟಲಿಯ ಬೃಹತ್ ಕೈಗಾರಿಕೆಗಳಿಗೆ ಅನಿಲ ಸರಬರಾಜು ಮಾಡಲಾಗುತ್ತಿದೆ.
ವಾಣಿಜ್ಯ
ಇಟಲಿಯಲ್ಲಿ ಸಾಮಾನ್ಯವಾಗಿ ವಿದೇಶೀ ವ್ಯಾಪಾರದಲ್ಲಿ ನಿರ್ಯಾತಕ್ಕಿಂತ ಆಯಾತ ಯಾವಾಗಲೂ ಹೆಚ್ಚು. ಎರಡನೆಯ ಮಹಾಯುದ್ಧ ಪೂರ್ವದಲ್ಲಿ ಆಯಾತದ ಶೇ. 80-85ರಷ್ಟು ನಿರ್ಯಾತವಿತ್ತು. ಯುದ್ಧಾನಂತರ ಇಟಲಿಯ ಕೈಗಾರಿಕೆಗಳು ಅಸ್ತವ್ಯಸ್ತವಾದದ್ದರಿಂದ ನಿರ್ಯಾತ ಬಹಳ ಕಡಿಮೆಯಾಯಿತು. ಈ ಸಮಯದಲ್ಲಿ ಇಟಲಿಗೆ ಅಮೆರಿಕ ಬಹಳ ಧನ ಸಹಾಯ ಮಾಡಿದ್ದರಿಂದ, ತನಗೆ ಅಗತ್ಯವಿರುವ ಆಹಾರ, ಕಚ್ಚಾಪದಾರ್ಥ, ಇತ್ಯಾದಿ ವಸ್ತುಗಳನ್ನು ಆಮದು ಮಾಡಿಕೊಳ್ಳಲು ಇಟಲಿಗೆ ಸಾಧ್ಯವಾಯಿತು. ಈಚಿನ ವರ್ಷಗಳಲ್ಲೂ ಅಮೆರಿಕದ ಉದಾರ ಸಹಾಯ ಇಟಲಿಯ ಆಯ-ವ್ಯಯ ತಖ್ತೆಯ ಕೊರತೆಯನ್ನು ತುಂಬಲು ಸಹಾಯಕವಾಗಿದೆ. ಈ ದೇಶದ ಮುಖ್ಯ ನಿರ್ಯಾತವೆಂದರೆ, ಕೃಷಿ ಹಾಗೂ ಆಹಾರ ವಸ್ತು, ಜವಳಿವಸ್ತು, ಶುದ್ಧೀಕೃತ ತೈಲ ವಸ್ತು, ರಾಸಾಯನಿಕ ವಸ್ತು, ಉಕ್ಕು ಮತ್ತು ಕಬ್ಬಿಣ ಪದಾರ್ಥ, ಆಹಾರ ಪದಾರ್ಥ, ಯಂತ್ರೋಪಕರಣ ಹತ್ತಿ, ಮತ್ತು ಇತರ ಕಚ್ಚಾ ಪದಾರ್ಥ, ಲೋಹ, ಅಪರಿಷ್ಕøತ ತೈಲ-ಇವು ಇದರ ಆಯಾತಗಳು. ಕೈಗಾರಿಕೆಗೆ ಬೇಕಾದ ಪದಾರ್ಥಗಳನ್ನು ಆಯಾತ ಮಾಡಿಕೊಳ್ಳುವುದು ಅನಿವಾರ್ಯವಾದ್ದರಿಂದ, ಯಾವಾಗಲೂ ಈ ರಾಷ್ಟ್ರದ ಆಮದು ರಫ್ತಿಗಿಂತ ಅಧಿಕವಾಗಿಯೇ ಇದೆ. ಈಚಿನ ವರ್ಷಗಳ ಆಯಾತ-ನಿರ್ಯಾತ ಪರಿಸ್ಥಿತಿಯನ್ನು ಮುಂದೆ ವಿವರಿಸಿದೆ.ಇಟಲಿಯ ಮುಖ್ಯ ಕೈಗಾರಿಕೆಗಳ ಉತ್ಪಾದನೆ
ಕೈಗಾರಿಕೆ
1964
1965
1966
1967
ಬೀಡು ಕಬ್ಬಿಣ (000 ಮೆ. ಟನ್‍ಗಳು) ಉಕ್ಕು " ಹತ್ತಿಯ ನೊಲು " ಮೋಟಾರ್ ಕಾರು(000) ಇತರ ಸಾರಿಗೆ ಸಾಧನಗಳು (000) ಜಲವಿದ್ಯುತ್ (ದ. ಲ. ಕಿ. ವಾ) ಉಷ್ಣ (ಥರ್ಮಲ್) ವಿದ್ಯುತ್ " ಸಹಜ ಮೀಥೇನ್ ಅನಿಲ(000 ಘ. ಮೀ.)
3,740.7 10,156.5 251.4 1,105.3 75.3 46,107.0 25,237.0 7,264.7
3,497.8 9,793.3 240.1 1,028.9 61.5 38.563.0 34,930.0 7,667.6
5,487.8 12,660.3 200.8 1,104.0 71.6 43,008.0 39.960.0 7,800.4
6,257.0 13,638.6 251.4 1,282.4 85.3 44,321.0 45,672.0 8,825.0
7,292.7 15,889.9 228.9 1,439.2 103.5 - - 9,353.9(ದಶಲಕ್ಷ ಲಿರಾಗಳಲ್ಲಿ)
1963
1 2 3 4
ಆಯಾತ ನಿರ್ಯಾತ
47,44,732 31,58,969
45,32,793 37,24,016
46,11,432 44,99,754
1968*
53,67,949 50,24,020
61,67,949 54,40,855
*ಜನವರಿಯಿಂದ ಆಗಸ್ಟ್‍ವರೆಗೆ ಮಾತ್ರ
ತನ್ನ ಆಯ-ವ್ಯಯ ತಖ್ತೆಯ ಕೊರತೆಯನ್ನು ಇಟಲಿ ಸ್ವಲ್ಪಮಟ್ಟಿಗೆ ಪ್ರವಾಸೋದ್ಯಮದಿಂದ ಭರ್ತಿ ಮಾಡಿಕೊಳ್ಳುತ್ತದೆ. ಇಟಲಿ ತನ್ನ ಪ್ರಕೃತಿ ಸೌಂದರ್ಯದ ಫಲವಾಗಿ ವಿದೇಶೀ ಪ್ರವಾಸಿಗರನ್ನು ಬಹಳ ಆಕರ್ಷಿಸುತ್ತದೆ. 1967ರಲ್ಲಿ ಪ್ರವಾಸೋದ್ಯಮದಿಂದ ಬಂದ ಆದಾಯ 69,87,000 ಲಕ್ಷ ಲಿರಾಗಳಾಗಿತ್ತು. 1966-70ರ ಅವಧಿಗೆ ಸಂಬಂಧಿಸಿದಂತೆ ಪ್ರವಾಸೋದ್ಯಮ ಪಂಚವಾರ್ಷಿಕ ಯೋಜನೆಯೊಂದನ್ನು ರೂಪಿಸಲಾಗಿದೆ. 1970ರ ವೇಳೆಗೆ ಇಟಲಿಗೆ ವರ್ಷಂಪ್ರತಿ 310 ಲಕ್ಷ ವಿದೇಶೀಯರನ್ನು ಆಕರ್ಷಿಸುವುದರ ಮೂಲಕ 94,40,000 ಲಕ್ಷ ಲಿರಾಗಳನ್ನು ಗಳಿಸುವ ಆಶಯವನ್ನು ಈ ಯೋಜನೆ ಹೊಂದಿದೆ. ಇಟಲಿಯ ವಿದೇಶೀ ವಿನಿಮಯದ ಮತ್ತೊಂದು ಮೂಲವೆಂದರೆ, ಹೊರದೇಶಗಳಲ್ಲಿ ಸೇವೆ ಸಲ್ಲಿಸುತ್ತಿರುವ ಅಸಂಖ್ಯಾತ ಇಟಾಲಿಯನ್ನರ ಸಂಪಾದನೆ, ಇವರಿಂದ ಬಂದ ಆದಾಯ 1967ರಲ್ಲಿ 67 ಕೋಟಿ 90 ಲಕ್ಷ ಡಾಲರುಗಳಷ್ಟಾಗಿತ್ತು.
ರಾಷ್ಟ್ರೀಯ ಆದಾಯ
ಎರಡನೆಯ ಮಹಾಯುದ್ಧದ ಅನಂತರ ಇಟಲಿಯ ರಾಷ್ಟ್ರೀಯ ಆದಾಯ 1938ರ 83% ರಷ್ಟಿತ್ತು. ಆದರೆ 1947ರ ಅನಂತರ ರಾಷ್ಟ್ರೀಯ ಆದಾಯ ವೇಗವಾಗಿ ವೃದ್ಧಿಹೊಂದಿತು. 1954ರಲ್ಲಿ ಅದು 11,800 ಬಿಲಿಯನ್ ಲಿರಾಗಳನ್ನು ಮುಟ್ಟಿತು. 1964ರಲ್ಲಿ ಅದು 29,393 ಬಿಲಿಯನ್ ಲಿರಾ, 1965ರಲ್ಲಿ 31,669 ಬಿಲಿಯನ್ ಲಿರಾ. 1966ರಲ್ಲಿ 34,210 ಬಿಲಿಯನ್ ಲಿರಾ ಮತ್ತು 1967ರಲ್ಲಿ 37,011 ಬಿಲಿಯನ್ ಲಿರಾಗಳ ಮಟ್ಟ ಮುಟ್ಟಿತು. ಅಂದರೆ ಇಟಲಿಯ ರಾಷ್ಟ್ರೀಯ ಆದಾಯ ಕ್ರಮವಾಗಿ ಬೆಳೆಯುತ್ತ ಬಂದಿದೆ.
ವಿದೇಶೀ ನೆರವು
ಇಟಲಿಯ ಆರ್ಥಿಕ ಪರಿಸ್ಥಿತಿಯನ್ನು ವಿವೇಚಿಸುವಾಗ, ಅದಕ್ಕೆ ದೊರೆತಿರುವ ವಿದೇಶೀ ನೆರವಿನ ಅಂಶವನ್ನು ಗುರುತಿಸುವುದು ಸಹಜ. ಎರಡನೆಯ ಮಹಾಯುದ್ಧದ ಅನಂತರ, 1948 ಏಪ್ರಿಲ್ 1ರ ವರೆಗೆ ಇಟಲಿಗೆ ಅಮೆರಿಕದಿಂದ 2 ಬಿಲಿಯನ್ ಡಾಲರ್‍ಗಳ ನೆರವು ದೊರಕಿತ್ತು. 1948ರಲ್ಲಿ ಯೂರೋಪಿನ ಆರ್ಥಿಕ ಪುನಶ್ಚೇತನ ಕಾರ್ಯಕ್ರಮ ಜಾರಿಗೆ ಬಂದುದರಿಂದಲೂ ಪರಸ್ಪರ ಭದ್ರತಾ ಕಾರ್ಯಕ್ರಮದ ಫಲವಾಗಿಯೂ 1953ರ ಅಂತ್ಯದ ವೇಳೆಗೆ ಇಟಲಿಗೆ 157 ಕೋಟಿ 80 ಲಕ್ಷ ಡಾಲರ್ ಸಹಾಯಧನ ದೊರೆಯಿತು. ಇದಲ್ಲದೆ ಅಮೆರಿಕದ ಲಿರಾ ನಿಧಿಯಿಂದಲೂ ಇಟಲಿಗೆ ಸಹಾಯವಾಯಿತು. ಈ ರೀತಿಯ ಸಹಾಯಧನ ದೊರೆಯದಿದ್ದರೆ ಇಟಲಿಯ ಪ್ರಗತಿ ಅಸಾಧ್ಯವಾಗುತ್ತಿತ್ತು. ಆದರೂ ವಿದೇಶೀ ಬಂಡವಾಳವನ್ನು ಇಟಲಿ ಅಷ್ಟಾಗಿ ಆಕರ್ಷಿಸಿಲ್ಲವೆಂಬುದು ಗಮನಾರ್ಹ. ಹೆಚ್ಚಿಗೆ ಬಡ್ಡಿಯ ಆಕರ್ಷಣೆ ನೀಡಿದರೂ ವಿದೇಶಿ ಬಂಡವಾಳ ಇಟಲಿಯನ್ನು ಪ್ರವೇಶಿಸಲು ಹಿಂಜರಿಯುತ್ತದೆ. ಇದಕ್ಕೆ ಮುಖ್ಯವಾದ ಕಾರಣವೆಂದರೆ, ಇಟಲಿಯ ರಾಜಕೀಯ ಪರಿಸ್ಥಿತಿ. ಇದು ಯಾವಾಗಲೂ ಬಲು ಅಸ್ಥಿರ. ವಿದೇಶೀ ಬಂಡವಾಳದ ವಿಷಯದಲ್ಲಿ ಖಚಿತ ನಿಯಮಗಳನ್ನು ಅನುಸರಿಸದೆ ಇರುವುದೂ ಒಂದು ಕಾರಣ. ಸರ್ಕಾರ ಈಚೆಗೆ ಈ ಪರಿಸ್ಥಿತಿಯನ್ನು ಸುಧಾರಿಸಲು ಕ್ರಮ ಕೈಕೊಳ್ಳುತ್ತಿದೆ.
ಹಣಕಾಸು
ಲಿರಾ ಎಂಬುದು ಇಟಲಿಯ ಶಿಷ್ಯ ನಾಣ್ಯ. 1,00,000; 50,000; 10,000; 5,000; 1,000 ಮತ್ತು 500 ಲಿರಾ ನೋಟುಗಳೂ 500, 100, 50, 20, 10, 5, 2 ಮತ್ತು 1 ಲಿರಾ ನಾಣ್ಯಗಳೂ ಚಲಾವಣೆಯಲ್ಲಿವೆ. ಪ್ರಸ್ತುತ ವಿನಿಮಯ ದರಗಳು ಹೀಗಿವೆ : 1,500 ಲಿರಾ 1 ಪೌಂಡ್ ಸ್ಟರ್ಲಿಂಗ್, 1,000 ಲಿರಾ 13 ಷಿಲಿಂಗ್ 4 ಪೆನ್ನಿ = 1.60 ಡಾಲರ್ (ಅಮೆರಿಕ ಸಂ.ಸಂ.).ಅತ್ಯಂತ ಹಿಂದೆ ಇಟಲಿ ರಾಷ್ಟ್ರ ಬ್ಯಾಂಕಿಂಗ್ ಮತ್ತು ಹಣಕಾಸು ವ್ಯವಸ್ಥೆಯಲ್ಲಿ ಬಹಳ ಮುಂದಿತ್ತು. ಆದರೆ 16ನೆಯ ಶತಮಾನದ ಅನಂತರ ರಾಜಕೀಯ ಏಕತೆಯ ನಷ್ಟದಿಂದಾಗಿ ಈ ರಾಷ್ಟ್ರ ಹಿಂದುಳಿಯಿತು. 1861ರಲ್ಲಿ ಮತ್ತೆ ರಾಜಕೀಯ ಐಕ್ಯ ಸ್ಥಾಪನೆಯಾಗುವವರೆಗೆ ಇಟಲಿಯ ಆರ್ಥಿಕ ವ್ಯವಸ್ಥೆ ತೀರ ಅಸ್ತವ್ಯಸ್ತವಾಗಿತ್ತು. ಅನಂತರ, ಪೂರ್ವ ಯೂರೋಪು ಮತ್ತು ಏಷ್ಯದ ರಾಷ್ಟ್ರಗಳೊಡನೆ ವ್ಯಾಪಾರ ಪ್ರಾರಂಭವಾದ್ದರಿಂದ ಹಣಕಾಸು ವ್ಯವಸ್ಥೆ ಉತ್ತಮಗೊಂಡಿತು. ಇಟಲಿಯ ಮುಂಗಡ ಪತ್ರ ಮೊದಲಿನಿಂದಲೂ ಸಮತೂಕದ್ದಾಗಿಲ್ಲದ್ದರಿಂದ ಲಿರಾ ನಾಣ್ಯದ ಭದ್ರತೆಯನ್ನುಳಿಸಿಕೊಂಡು ಹೋಗುವುದು ಕಷ್ಟವಾಗಿದೆ. 1861 ರಿಂದಲೂ ಇದಕ್ಕೆ ಅಧೋಮುಖಿಯಾಗಿರಬೇಕಾದ ಪರಿಸ್ಥಿತಿ ಒದಗಿದೆ. ಮೊದಲನೆಯ ಮಹಾಯುದ್ಧವಂತೂ ಲಿರಾಗೆ ಬಹಳ ಕಷ್ಟವನ್ನು ತಂದೊಡ್ಡಿತು. ಚಲಾವಣೆಯಲ್ಲಿದ್ದ ಹಣದ ಮೊತ್ತ 1914ರ ಅಂತ್ಯದ ವೇಳೆಗೆ 90.8 ಕೋಟಿ ಲಿರಾದಿಂದ 181 ಕೋಟಿಗೆ ಏರಿತು. ಲಿರಾದ ಮೌಲ್ಯವನ್ನು ಭದ್ರಪಡಿಸಲು ನಾನಾ ಪ್ರಯತ್ನ ಮಾಡಲಾಯಿತು. ಆದರೆ ಯಾವುದೂ ಫಲಕಾರಿಯಾಗಲಿಲ್ಲ. 1927ರಲ್ಲಿ 1 ಡಾಲರ್‍ಗೆ 19 ಲಿರಾ ಸಮವೆಂದು ನಿಷ್ಕರ್ಷಿಸಲಾಯಿತು. ಆದರೆ 1929ರ ಆರ್ಥಿಕ ಕುಸಿತದಿಂದ ಲಿರಾದ ಬೆಲೆ ತಗ್ಗಿತು. 1936ರಲ್ಲಿ 1 ಲಿರಾಗೆ 5.2631 ಸೆಂಟ್ ಎಂದು ನಿಗದಿ ಮಾಡಲಾಯಿತು. ಆದರೆ ಈ ದರವೂ ಪದೇ ಪದೇ ಬದಲಾವಣೆ ಹೊಂದುತ್ತಾ ಬಂತು. ಎರಡನೆಯ ಮಹಾಯುದ್ಧದ ಪರಿಸ್ಥಿತಿಯಲ್ಲಿ ಲಿರಾದ ದರ ಇನ್ನೂ ಶೋಚನೀಯವಾಯಿತು. 1940ರಲ್ಲಿ 1 ಡಾಲರ್‍ಗೆ 22.5 ಲಿರಾ ಎಂದು ನಿರ್ಧರಿಸಲಾಯಿತು. 1947ರ ಪ್ರಾರಂಭದಲ್ಲಿ 1 ಡಾಲರಿಗೆ 378 ಲಿರಾ ಆಯಿತು. ಅನಂತರದಲ್ಲಿ 1 ಡಾಲರಿಗೆ 575 ಲಿರಾ ಸಮವಾಗಿ 1949ರ ಕೊನೆಯ ವೇಳೆಗೆ ಒಂದು ಡಾಲರಿಗೆ 624.75 ಲಿರಾ ಸಮ ಎಂಬ ಮಟ್ಟಕ್ಕೆ ಬಂತು. ಅನಂತರ ಈ ದರವೇ ಮುಂದುವರಿಯಿತು.
ಬ್ಯಾಂಕ್ ಠೇವಣಿ
ಎರಡನೆಯ ಯುದ್ಧಾನಂತರ ಬ್ಯಾಂಕ್ ಠೇವಣಿ ವೇಗವಾಗಿ ಬೆಳೆಯುತ್ತ ಬಂದಿದೆ. 1955ರಲ್ಲಿ 4,561 ಬಿಲಿಯನ್ ಲಿರಾಗಳಷ್ಟು ಠೇವಣಿ ಇತ್ತು. ಅಂದರೆ ಇದು ಯುದ್ಧ ಪೂರ್ವಕ್ಕಿಂತ 80 ಪಟ್ಟು ಹೆಚ್ಚು. ಬ್ಯಾಂಕಿಂಗ್ ವ್ಯವಸ್ಥೆ ಇಟಲಿಯಲ್ಲಿ ಸುವ್ಯವಸ್ಥಿತವಿದ್ದು, ಜನಗಳ ನಂಬಿಕೆಗೆ ಪಾತ್ರವಾಗಿದೆ. ಇಟಲಿಯ ಹಣಚಲಾವಣೆ, ವಿದೇಶೀ ವಿನಿಮಯನಿಧಿ ಮತ್ತು ಚಿನ್ನದ ಸಂಚಿತಿಯನ್ನು ಮುಂದೆ ಕೊಟ್ಟಿದೆ.
ವಿವರ
1964
1965
1966
1967
ಸುವರ್ಣ ಸಂಚಿತ (ಕೋಟಿ ಡಾಲರುಗಳಲ್ಲಿ)
ಹಣ ಪರಿಚಲನೆ (ಕೋಟಿ ಲಿರಾಗಳಲ್ಲಿ)
ವಿದೇಶೀ ವಿನಿಮಯ (ಕೋಟಿ ಲಿರಾಗಳಲ್ಲಿ)
210.7
402.8
98.2
240.4
440.6
115.4
241.4
476.3
100.8
240.0
530.5
138.6
ಸರ್ಕಾರ ಮತ್ತು ಆರ್ಥಿಕ ಚಟುವಟಿಕೆ
ಇಟಲಿಯ ಆರ್ಥಿಕ ಚಟುವಟಿಕೆಯಲ್ಲಿ ಸರ್ಕಾರದ ಪ್ರವೇಶ ಬಹಳಮಟ್ಟಿಗಿದೆ. 1933ರಲ್ಲಿ ಮುಸ್ಸೋಲಿನಿಯಿಂದ ಸ್ಥಾಪಿತವಾದ ಐ.ಆರ್.ಐ. (ಇನ್ಸ್ಟಿಟ್ಯೂಟೊ ಪರ್ ಲಾ ರಿಕೊಸ್ಟ್ರುಜಿಯೋನ್ ಇಂಡಸ್ಟ್ರಿಯೇಲ್) ಎಂಬ ಸರ್ಕಾರಿ ಸಂಸ್ಥೆಯ ಮೂಲಕ ದೇಶದ ಒಟ್ಟು ಕೂಡು ಬಂಡವಾಳದ 30%ರಷ್ಟನ್ನು ಸರ್ಕಾರದ ನಿಯಂತ್ರಣಕ್ಕೆ ಒಳಪಡಿಸಿದೆ. ಇತರ ಸಂಸ್ಥೆಗಳ ಮೂಲಕವೂ ಸರ್ಕಾರ ಪಾದರಸ, ಕಬ್ಬಿಣ, ಸಹಜ ಅನಿಲ ಉತ್ಪಾದನ ಕ್ಷೇತ್ರದ ಮೇಲೆ ಹತೋಟಿಯನ್ನಿರಿಸಿಕೊಂಡಿದೆ. ರೈಲ್ವೆ, ಟೆಲಿಫೋನ್‍ಗಳನ್ನು ಸರಕಾರವೇ ಸ್ವಂತವಾಗಿ ನಡೆಸುತ್ತಿದೆ. ರೇಡಿಯೋ, ಟೆಲಿವಿಷನ್, ಉಪ್ಪಿನ ಉತ್ಪಾದನೆ ಮತ್ತು ಹೊಗೆಸೊಪ್ಪು-ಇವು ಸರ್ಕಾರದ ಏಕಸ್ವಾಮ್ಯಕ್ಕೊಳಪಟ್ಟಿವೆ.
ಸಾರಿಗೆ
ಇಟಲಿಯಲ್ಲಿ 13,500 ಮೈಲಿಗಳಿಗೂ ಮಿಕ್ಕು ರೈಲು ಮಾರ್ಗವಿದೆ. ಇದರಲ್ಲಿ 50%ರಷ್ಟು ವಿದ್ಯುತ್ ರೈಲು ಸಂಚಾರ ವ್ಯವಸ್ಥೆ ಹೊಂದಿದೆ. 1952ರ ಕೊನೆಯ ವೇಳೆಗೆ 1,06,677 ಮೈಲಿ ರಸ್ತೆ ಮಾರ್ಗವಿತ್ತು. 1954ರ ಕೊನೆಯ ವೇಳೆಗೆ ಇಟಲಿಯಲ್ಲಿ 10,70,034 ಮೋಟಾರು ವಾಹನಗಳಿದ್ದುವು. ಸರಾಸರಿಯಲ್ಲಿ ಮಂದಿಗೆ 1 ಮೋಟಾರು ವಾಹನವಿತ್ತು.1954ರ ಅಂತ್ಯದ ವೇಳೆಗೆ 40,38,000 ಟನ್‍ಗಳಷ್ಟು ವ್ಯಾಪಾರ ನೌಕೆಗಳಿದ್ದುವು. ತೂಕ 1964-67ರಲ್ಲಿ 65,07,000 ಟನ್ನುಗಳಿಗೆ ಏರಿತು.ಎರಡನೆಯ ಯುದ್ಧಾನಂತರ ವಿಮಾನ ವ್ಯವಸ್ಥೆಯ ಪ್ರಗತಿಗೂ ಸಾಕಷ್ಟು ಗಮನ ಕೊಡಲಾಯಿತು. ವ್ಯಾಪಾರ ಪ್ರಗತಿಯ ದೃಷ್ಟಿಯಿಂದ ಈ ದಿಕ್ಕಿನಲ್ಲಿ ವೇಗವಾಗಿ ಬೆಳೆವಣಿಗೆ ಆಗುತ್ತಿದೆ.
ಕೆಥೊಲಿಕ್ ಪಾಪ್ಯುಲರ್ ಪಕ್ಷ
1918ರಲ್ಲಿ ಕೆಥೊಲಿಕ್ ಪಾಪ್ಯುಲರ್ ಪಕ್ಷ ಲ್ಯೊಗಿಸ್ಟ್ರುಚೋ ಎಂಬ ಪಾದ್ರಿಯ ನಾಯಕತ್ವದಲ್ಲಿ ಇಟಲಿಯ ಕಾರ್ಮಿಕ ಸಂಯುಕ್ತ ಸಂಸ್ಥೆಯನ್ನು (ಇಟಾಲಿಯನ್ ಕಾನ್ಫೆಡರೇಷನ್ ಆಫ್ ಲೇಬರರ್ಸ್) ಸ್ಥಾಪಿಸಿತು. ಇದು ಬಹಳ ಬೇಗ ಪ್ರವರ್ಧಮಾನಕ್ಕೆ ಬಂತು.ಫ್ಯಾಸಿಸಂ ಕಾಲದಲ್ಲಿ ಕಾರ್ಮಿಕ ಚಟುವಟಿಕೆಗಳು ನಿರ್ಮೂಲವಾದುವು. 1944ರಲ್ಲಿ ಮೂರು ಮುಖ್ಯ ಫ್ಯಾಸಿಸಂ ವಿರೋಧಿ ಪಕ್ಷಗಳ ಕಾರ್ಮಿಕ ಪ್ರತಿನಿಧಿಗಳ ಪ್ರಯತ್ನದಿಂದ ಹೊಸದಾಗಿ ಕಾರ್ಮಿಕರ ಸಾಮಾನ್ಯ ಸಂಯುಕ್ತ ಸಂಸ್ಥೆಯೊಂದು (ಜನರಲ್ ಕಾನ್ಫೆಡರೇಷನ್ ಆಫ್ ಲೇಬರ್) ಸ್ಥಾಪಿತವಾಯಿತು. ಈ ಕಾರ್ಮಿಕ ಮುಖಂಡರ ಕ್ರೈಸ್ತ ಪ್ರಜಾಪ್ರಭುತ್ವ ಹಾಗೂ ಸಮಾಜವಾದಿ ಪಕ್ಷದ ಪ್ರತಿನಿಧಿಗಳು ಮರಣಕ್ಕೀಡಾದುದರಿಂದ ಡಿ ವಿಟ್ಟೋರಿಯೊ ಎಂಬ ಕಮ್ಯೂನಿಸ್ಟ್ ಪ್ರತಿನಿಧಿಯೇ ಈ ಸಂಸ್ಥೆಯನ್ನು ನಡೆಸಿಕೊಂಡು ಬಂದ. 1947ರಲ್ಲಿ ಇದರಲ್ಲಿ 60 ಲಕ್ಷ ಸದಸ್ಯರಿದ್ದರು. ಕ್ರಮ ಕ್ರಮವಾಗಿ ಈ ಸಂಸ್ಥೆ ಕಮ್ಯೂನಿಸ್ಟರ ಮತ್ತು ಸಮಾಜವಾದಿಗಳ ಹತೋಟಿಗೊಳಪಟ್ಟದ್ದರಿಂದ ಕಮ್ಯೂನಿಸಂ ವಿರೋಧಿಗಳು ಪ್ರತಿಸಂಸ್ಥೆಯೊಂದನ್ನು ರಚಿಸುವ ವಿಚಾರ ನಡೆಸಿದರು. ಆದರೆ ಪ್ರಜಾಪ್ರಭುತ್ವವಾದಿ ಕಾರ್ಮಿಕ ಶಕ್ತಿಗಳು ಒಂದುಗೂಡದೆ ಹೋದದ್ದರಿಂದ ಯಾವ ಪ್ರಬಲ ಸಂಸ್ಥೆಯೂ ಅಸ್ತಿತ್ವಕ್ಕೆ ಬರಲು ಸಾಧ್ಯವಾಗಲಿಲ್ಲ. 1950ರಲ್ಲಿ ರಿಪಬ್ಲಿಕನ್ನರೂ ಬಲಸಮಾಜವಾದಿಗಳೂ ಕ್ರೈಸ್ತ ಪ್ರಜಾಪ್ರಭುತ್ವವಾದಿಗಳೊಡನೆ ಕೂಡಿ ಸಿ.ಐ.ಎಸ್.ಎಲ್. (ಕಾನ್ಫೆಡರೇಷಿಯೋನೆ ಇಟಾಲಿಯಾನ ಸಿಂಡಿಕೇಟೆ ಲೇಬೊರೇಟರಿ) ಎಂಬ ಸಂಸ್ಥೆಯನ್ನೂ ಇತರ ಪಕ್ಷದವರು ಯು.ಐ.ಎಲ್. (ಯೂನಿಯನ್ ಇಟಾಲಿಯಾನ ಡು ಲೆಬೊರೊ) ಎಂಬ ಸಂಸ್ಥೆಯನ್ನೂ ರಚಿಸಿದರು. ಆದರೆ ಇವುಗಳಿಂದ ಸಿ.ಜಿ.ಐ.ಎಲ್.ನ ಪ್ರಭಾವ ಕಡಿಮೆಯಾಗಲಿಲ್ಲ. ತನ್ನ ಮಾತಿಗೆ ಸರಕಾರವೂ ಕಟ್ಟು ಬೀಳುವಷ್ಟು ಶಕ್ತಿಯುತವಾಗಿ ಇದು ಬೆಳೆಯಿತು. ಆದರೆ 1954ರ ವೇಳೆಗೆ, ಸರಕಾರದ ಬೆಂಬಲದಿಂದ ಹಾಗೂ ಸ್ವಪ್ರಯತ್ನದಿಂದ ಪ್ರಜಾಪ್ರಭುತ್ವವಾದಿ ಸಂಸ್ಥೆಗಳು ಪ್ರಾಬಲ್ಯ ಹೊಂದಿದುವು. ಅವು ರಾಷ್ಟ್ರೀಯ ಕೈಗಾರಿಕಾ ಸಂಸ್ಥೆಗಳೊಡನೆ ಚರ್ಚೆ ನಡೆಸಿ ಸುಮಾರು 40 ಲಕ್ಷ ಕಾರ್ಮಿಕರಿಗೆ ಅನುಕೂಲವಾಗುವಂತೆ ಕೂಲಿ ಇತ್ಯಾದಿ ಲಾಭಗಳನ್ನು ಪಡೆದುಕೊಟ್ಟವು. ಇದರ ಪರಿಣಾಮ ಬಹಳ ತೀವ್ರವಾಯಿತು. ಕಮ್ಯೂನಿಸ್ಟೇತರ ಸಂಸ್ಥೆಗಳಿಗೆ ಬೆಂಬಲ ದೊರೆತು ಅವುಗಳ ಪ್ರಭಾವ ಹೆಚ್ಚಾಯಿತು.
ಪ್ರಗತಿ ಯೋಜನೆ
ಇಟಲಿ ಸರ್ಕಾರ ರಾಷ್ಟ್ರೀಯ ಆರ್ಥಿಕ ಪ್ರಗತಿಯನ್ನು ಮುಖ್ಯ ಗುರಿಯನ್ನಾಗಿಟ್ಟುಕೊಂಡಿದೆ. ಯುದ್ಧಾನಂತರದ ಸಮಯದಲ್ಲಿ ಇಟಲಿಯ ರಾಷ್ಟ್ರೀಯ ವರಮಾನ ವೃದ್ಧಿಯಾಗಿದ್ದರೂ ಬ್ರಿಟನ್ ಫ್ರಾನ್ಸ್ ದೇಶಗಳಿಗೆ ಹೋಲಿಸಿದರೆ, ಇದರ ತಲಾ ವರಮಾನ ಅತ್ಯಲ್ಪ. ಆದ್ದರಿಂದ ಯೋಜನೆಯ ಮೂಲಕ ಉತ್ಪಾದನೆಯನ್ನು ಹೆಚ್ಚಿಸಿ ತನ್ಮೂಲಕ ತಲಾ ಆದಾಯವನ್ನು ವೃದ್ಧಿಪಡಿಸುವ ಸಲುವಾಗಿ ಕೇವಲ ಪ್ರಯೋಗಾರ್ಥ 1966ರಿಂದ ಒಂದು ಪಂಚವಾರ್ಷಿಕ ಯೋಜನೆಯನ್ನು ರೂಪಿಸಲಾಗಿದೆ. ಸಾಧ್ಯವಾದರೆ 5%ರಷ್ಟು ಆರ್ಥಿಕ ಬೆಳೆವಣಿಗೆ ಸಾಧಿಸುವುದು ಈ ಯೋಜನೆಯ ಗುರಿ. 1967ರಲ್ಲಿ ವಾಸ್ತವವಾಗಿ ಆರ್ಥಿಕ ಬೆಳೆವಣಿಗೆಯ ಪ್ರಮಾಣ 5.9%ರಷ್ಟಿತ್ತು.
ಆಲಿಸೈಕ್ಲಿಕ್ ಸಂಯುಕ್ತ
ಆಲಿಸೈಕ್ಲಿಕ್ ಸಂಯುಕ್ತಗಳು ಚಕ್ರೀಯ ಸಾವಯವ ಸಂಯುಕ್ತಗಳ ಒಂದು ಗುಂಪು.
ಹಿನ್ನೆಲೆ
ಚಕ್ರೀಯ ರಚನೆಯಿರುವ (ಸೈಕ್ಲಿಕ್ ಸ್ಟ್ರಕ್ಚರ್) ಸಾವಯವ ಸಂಯುಕ್ತಗಳಲ್ಲಿ ಮುಖ್ಯವಾಗಿ ಎರಡು ವಿಧ. ಅಣುರಚನೆಯಲ್ಲಿ ಇಂಗಾಲ (ಕಾರ್ಬನ್) ಪರಮಾಣುಗಳಿಂದಲೇ ಆದ ಚಕ್ರಗಳಿದ್ದರೆ ಅವನ್ನು ಬರೀ ಇಂಗಾಲಚಕ್ರೀಯ (ಕಾರ್ಬೊಸೈಕ್ಲಿಕ್) ಸಂಯುಕ್ತಗಳೆಂದೂ ಚಕ್ರಗಳನ್ನು ರೂಪಿಸಿರುವ ಪರಮಾಣುಗಳಲ್ಲಿ ಇಂಗಾಲೇತರ ಪರಮಾಣುಗಳೂ (ಸಾಮಾನ್ಯವಾಗಿ O, S, N) ಇದ್ದರೆ ಅವನ್ನು ವಿದೃಶಚಕ್ರೀಯ (ಹೆಟರೊಸೈಕ್ಲಿಕ್) ಸಂಯುಕ್ತಗಳೆಂದೂ ಕರೆಯುತ್ತಾರೆ. ಇಂಗಾಲಚಕ್ರೀಯ ಸಂಯುಕ್ತಗಳಲ್ಲಿ ಬೆಂಜ಼ೀನ್ ಮತ್ತು ಅದರಿಂದ ಜನ್ಯವಾದ ಸಂಯುಕ್ತಗಳು ತಮ್ಮದೇ ಆದ ವಿಶೇಷ ಗುಣಲಕ್ಷಣಗಳನ್ನು ತೋರುವುದರಿಂದ ಅವನ್ನೇ ಬೇರೊಂದು ಗುಂಪಾಗಿ ಪರಿಗಣಿಸಿ ಆರೊಮ್ಯಾಟಿಕ್ ಸಂಯುಕ್ತಗಳೆಂದು ಕರೆದು ಉಳಿದ ಎಲ್ಲ ಇಂಗಾಲ ಚಕ್ರೀಯ ಸಂಯುಕ್ತಗಳನ್ನೂ ಒಟ್ಟುಗೂಡಿಸಿ ಆಲಿಸೈಕ್ಲಿಕ್ ಸಂಯುಕ್ತಗಳೆಂದು ಕರೆಯುವುದು ಪದ್ಧತಿ.
ಚಕ್ರಗಳನ್ನು ಒಡೆಯುವ ಕ್ಲಿಷ್ಟತೆ
ರಾಸಾಯನಿಕ ಗುಣಲಕ್ಷಣಗಳಲ್ಲಿ ಆಲಿಸೈಕ್ಲಿಕ್ ಸಂಯುಕ್ತಗಳು ಬಲುಮಟ್ಟಿಗೆ ಅವಕ್ಕೆ ಅನುರೂಪವಾದ ಆಲಿಫ್ಯಾಟಿಕ್ ಸಂಯುಕ್ತಗಳನ್ನೇ ಹೋಲುತ್ತವೆ. ಕೆಲವೊಂದು ಸಂಕಲನ ಕ್ರಿಯೆಗಳು (ಅಡಿಷನ್ ರಿಯಾಕ್ಷನ್ಸ್) ನಡೆದಾಗ ಚಕ್ರ ಒಡೆದು ತೆರೆದ ಸರಣಿ ಸಂಯುಕ್ತಗಳು ಉತ್ಪತ್ತಿಯಾಗುತ್ತವೆ. ಚಕ್ರದಲ್ಲಿ ಮೂರೇ ಇಂಗಾಲ ಪರಮಾಣುಗಳಿರುವ ಸೈಕ್ಲೊಪ್ರೋಪೇನ್ ಚಕ್ರ ಈ ರೀತಿ ಸುಲಭವಾಗಿ ಒಡೆಯುತ್ತದೆ. ನಾಲ್ಕು ಪರಮಾಣುಗಳಿರುವ ಚಕ್ರವನ್ನು ಒಡೆಯುವುದು ಹೆಚ್ಚು ಕಷ್ಟ. ಐದು ಪರಮಾಣುಗಳಿರುವ ಚಕ್ರವನ್ನೊಡೆಯುವುದು ಇನ್ನೂ ಕಷ್ಟ. ಕಡಿಮೆ ಸಂಖ್ಯೆಯ ಪರಮಾಣುಗಳಿರುವ ಚಕ್ರಗಳ ಇಂಥ ಹೆಚ್ಚಿನ ಅಸ್ಥಿರತೆಗೆ ಕಾರಣ ಏನೆಂದರೆ ಈ ಚಕ್ರಗಳು ರೂಪುಗೊಳ್ಳುವಾಗ ಇಂಗಾಲ ಪರಮಾಣುವಿನ ವೇಲೆನ್ಸಿ ಬಂಧಗಳು ಬಲವಂತವಾಗಿ ಒಂದರ ಕಡೆಗೊಂದು ಬಗ್ಗಿಕೊಂಡು ಅವುಗಳ ನಡುವಣ ಕೋನ ಸಹಜವಾಗಿರಬೇಕಾದ ಕೋನಕ್ಕಿಂತ ಕಡಿಮೆಯಿರುತ್ತದೆ.
ಉದಾಹರಣೆಗೆ ಸೈಕ್ಲೊಪ್ರೋಪೇನಿನಲ್ಲಿ ಚಕ್ರ ತ್ರಿಕೋನಾಕೃತಿ ಹೊಂದಿದ್ದು ಇಂಗಾಲ ಪರಮಾಣುವಿನ ಎರಡು ವೇಲೆನ್ಸಿ ಬಂಧಗಳ ನಡುವೆ ಇರುವ 600 ಕೋನ ಅವುಗಳ ಸಹಜ ಕೋನವಾದ 109º28'ಗಿಂತ ಬಲು ಕಡಿಮೆ ಇದೆ.
ಇದಕ್ಕೆ ಹೋಲಿಸಿದರೆ ಸೈಕ್ಲೊಬ್ಯೂಟೇನ್‌ನಲ್ಲಿರುವ 900 ಕೋನ ಅಷ್ಟು ಹೆಚ್ಚಿನ ಅಸ್ಥಿರತೆಯನ್ನುಂಟು ಮಾಡುವುದಿಲ್ಲ. ಸೈಕ್ಲೊಪೆಂಟೇನಿನಲ್ಲಿಯಾದರೂ ಇಂಗಾಲದ ವೇಲೆನ್ಸಿ ಬಂಧಗಳ ನಡುವಣ ಕೋನ 1080 ಇದ್ದು ಸಹಜ ಕೋನಕ್ಕೆ ಅತ್ಯಂತ ಸಮೀಪವಾಗಿದೆ. left|thumb|200x200px|ಸೈಕ್ಲೋಬ್ಯೂಟೇನ್ thumb|200x200px|ಸೈಕ್ಲೋಪೆಂಟೇನ್ ಇಂಗಾಲ ಚಕ್ರ ಇನ್ನೂ ದೊಡ್ಡದಾಗುತ್ತ ಹೋದಂತೆ ಇನ್ನೊಂದು ಹೊಸ ಪರಿಸ್ಥಿತಿ ಉದ್ಭವಿಸುತ್ತದೆ; ಚಕ್ರ ಒಂದೇ ಸಮತಲದಲ್ಲಿ ಉಳಿಯದೆ ಮಡಿಸಿಕೊಳ್ಳುವ ಸಾಮರ್ಥ್ಯ ಪಡೆಯುತ್ತದೆ.
ಹಾಗೆ ಮಡಿಸಿಕೊಳ್ಳುವಾಗ ವೇಲೆನ್ಸಿ ಬಂಧಗಳು ತಮಗೆ ಸೂಕ್ತವಾದ ದಿಕ್ಕುಗಳಲ್ಲಿ ನೆಲೆಸುವಂತೆಯೇ ಚಕ್ರದ ಮಡಿಕೆ ಉಂಟಾಗುವುದರಿಂದ ಅಣುವಿನ ಸ್ಥಿರತೆಗೆ ಭಂಗ ಬರುವುದಿಲ್ಲ. ಆದ್ದರಿಂದ ದೊಡ್ಡ ಚಕ್ರಗಳುಳ್ಳ ಆಲಿಸೈಕ್ಲಿಕ್ ಸಂಯುಕ್ತಗಳು ಹೆಚ್ಚಿನ ಸ್ಥಿರತೆಯುಳ್ಳವು.
ಈ ಸಂದರ್ಭದಲ್ಲಿ ಪುನುಗು ಮತ್ತು ಕಸ್ತೂರಿಗಳ ಸುವಾಸನೆಗೆ ಕಾರಣವಾದ ಎರಡು ನಿಸರ್ಗದತ್ತವಾದ ವಿಶಾಲ ಚಕ್ರೀಯ (ಲಾರ್ಜ್ ರಿಂಗ್) ಸಂಯುಕ್ತಗಳನ್ನು ಹೆಸರಿಸಬಹುದು.
ಐದು ಮತ್ತು ಆರು ಪರಮಾಣುಗಳಿರುವ ಆಲಿಸೈಕ್ಲಿಕ್ ಹೈಡ್ರೊಕಾರ್ಬನ್ನುಗಳು ಕೆಲವು ಪ್ರದೇಶಗಳಲ್ಲಿ ದೊರೆಯುವ ಪೆಟ್ರೋಲಿಯಂನಲ್ಲಿ ದೊರೆಯುತ್ತವೆ.
ಇವು ಬಲುಮಟ್ಟಿಗೆ ಪರ್ಯಾಪ್ತ (ಸ್ಯಾಚುರೇಟೆಡ್) ಹೈಡ್ರೊಕಾರ್ಬನ್ನುಗಳಾದುದರಿಂದ ಇವುಗಳನ್ನು ಸೈಕ್ಲೊಪ್ಯಾರಾಫಿನ್ನುಗಳೆಂದು ಕರೆಯುತ್ತಾರೆ.
ಸ್ಟೆರಾಯ್ಡ್‌ಗಳು
ನೈಸರ್ಗಿಕವಾಗಿ ದೊರೆಯುವ ಆಲಿಸೈಕ್ಲಿಕ್ ಸಂಯುಕ್ತಗಳ ಇನ್ನೊಂದು ಮುಖ್ಯ ಗುಂಪು ಸ್ಟೆರಾಯ್ಡ್‌ಗಳು. ಸಸ್ಯಮೂಲದಿಂದ ಬರುವ ಸ್ಥಿರತೈಲಗಳಲ್ಲಿ (ಫಿಕ್ಸೆಡ್ ಆಯಿಲ್ಸ್) ಕಾಣಬರುವ ಸ್ಟಿಗ್ಮ ಸ್ಟೆರಾಲ್, ಪ್ರಾಣಿಮೂಲ ಕೊಬ್ಬುಗಳಲ್ಲಿರುವ ಕೊಲೆಸ್ಟೆರಾಲ್ ಎರ್ಗೊಸ್ಟೆರಾಲ್‌ಗಳು, ವಿಟಮಿನ್ ಡಿ, ಲೈಂಗಿಕ ಹಾರ್ಮೋನುಗಳಾದ ಎಸ್ಟ್ರಡಯಾಲ್, ಟೆಸ್ಟೊಸ್ಟೆರೋನ್‌ಗಳು, ಸಂಧಿವಾತ ಮೊದಲಾದ ರೋಗಗಳ ಚಿಕಿತ್ಸೆಯಲ್ಲಿ ಬಳಸುವ ಕಾರ್ಟಿಸೋನ್ ಇವೆಲ್ಲವೂ ಸ್ಟೆರಾಯ್ಡ್‌ಗಳು.
ಉಲ್ಲೇಖಗಳು
ವರ್ಗ:ರಾಸಾಯನಿಕ ಸಂಯುಕ್ತಗಳು ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ನಾ. ಕಾರಂತ ಪೆರಾಜೆ
ನಾ. ಕಾರಂತ ಪೆರಾಜೆ
ಅಂಕಣಗಾರ, ಯಕ್ಷಗಾನ ಕಲಾವಿದ, ಹವ್ಯಾಸಿ ಪತ್ರಕರ್ತರಾಗಿದ್ದಾರೆ. ವಿಶೇಷವಾಗಿ ಯಕ್ಷಗಾನ ಮತ್ತು ಕೃಷಿ ಕ್ಷೇತ್ರದಲ್ಲಿ ಸಾಹಿತ್ಯ ಸೇವೆ ಮಾಡಿದವರು.
ಹುಟ್ಟು
ಸುಳ್ಯ ತಾಲೂಕಿನ ಪೆರಾಜೆಯಲ್ಲಿ 1963ರಲ್ಲಿ ಜನಿಸಿದ್ದಾರೆ. 1991ರಿಂದ ಪುತ್ತೂರಿನಲ್ಲಿ ವಾಸವಾಗಿದ್ದಾರೆ.
ಕಾರ್ಯಗಳು
ಪ್ರಸ್ತುತ ಅಡಿಕೆ ಪತ್ರಿಕೆಯ ಸಹಾಯಕ ಸಂಪಾದಕರಾಗಿ ಕಾರ್ಯನಿರ್ವಹಿಸುತ್ತಿದ್ದಾರೆ. ಕೇಲವ ಪತ್ರಕರ್ತರೆನಿಸಿ ಕೊಳ್ಳದೆ. ಕರಾವಳಿಯ ಗಂಡುಕಲೆ ಯಕ್ಷಗಾನ ತಾಳಮದ್ದಳೆಯಲ್ಲಿ ಅರ್ಥದಾರಿಯಾಗಿ ಹಾಗೂ ವಿವಿಧ ಮೇಳಗಳಲ್ಲಿ ವೇಷಧಾರಿಯೂ ಆಗಿ ಕಾರ್ಯ ನಿರ್ವಹಿಸಿದ್ದಾರೆ. ಪುತ್ತೂರು ವಿವೇಕಾನಂದ ವಿದ್ಯಾವರ್ಧಕ ಸಂಘದ ಪ್ರಾಯೋಜಕತ್ವದಲ್ಲಿ ಸ್ಥಾಪಿತವಾದ ಸಮುದಾಯ ಬಾನುಲಿ ರೇಡಿಯೋ ಪಾಂಚಜನ್ಯದಲ್ಲಿ ನಿರೂಪಕರಾಗಿಯೂ ಕಾರ್ಯ ನಿರ್ವಹಿಸುತ್ತಿದ್ದಾರೆ. ಉತ್ತಮ ಬರಹಗಾರ ಮತ್ತು ಸಾಗಿತಿಯೂ ಆಗಿದ್ದಾರೆ. ಪುತ್ತೂರು ತಾಲೂಕಿನ 17ನೇ ಕನ್ನಡ ಸಾಹಿತ್ಯ ಸಮ್ಮೇಳನದ ಅಧ್ಯಕ್ಷರೂ ಆಗಿದ್ದರು.
ಸಾಹಿತ್ಯ ಸೇವೆ
ದಕ್ಷಿಣ ಕನ್ನಡ ಜಿಲ್ಲೆಯ ಪುತ್ತೂರು ತಾಲೂಕಿನಲ್ಲಿ ಅಡಿಕೆ ಪತ್ರಿಕೆಯ ಉಪಸಂಪಾದಕರಾಗಿರುವ ನಾ. ಕಾರಂತ ಪೆರಾಜೆಯವರು ಕೃಷಿ ಮತ್ತು ಯಕ್ಷಗಾನ ಸಂಬಂಧಿ ಬರಹಗಳಿಂದ ಜನರಿಗೆ ಹತ್ತಿರವಾದವರು. ಪತ್ರಿಕೆಗಳಿಗೆ ನಿರಂತರವಾಗಿ ಅಂಕಣ ಬರೆಯುವ ಇವರು ಕೃಷಿಯ ಕುರಿತು ಗಮನಹರಿಸಿದವರು. ಕೃಷಿಯ ಕುರಿತಾದ ಬರಹಗಳಲ್ಲಿ ವಿಶೇಷವಾಗಿ ಪರಿಸರ ಕಾಳಜಿ ಮತ್ತು ಕರಾವಳಿ ಪ್ರದೇಶದ ಕೃಷಿಯ ಕತೆಗಳಿವೆ. ಗ್ರಾಮೀಣ ಪ್ರದೇಶಗಳಲ್ಲಿ ಕೃಷಿ ಕ್ಷೇತ್ರದಲ್ಲಾಗುತ್ತಿರುವ ಹೊಸ ಆವಿಷ್ಕಾರಗಳು, ಮೌಲ್ಯವರ್ಧನೆಯ ಪ್ರಯೋಗಗಳನ್ನು ಓದುಗರಿಗೆ ತಲುಪಿಸುವಲ್ಲಿ ಗುರುತಿಸಿ ಕೊಂಡಿದ್ದಾರೆ. ಕೃಷಿ ಇವರ ಆಸಕ್ತಿಯ ಕ್ಷೇತ್ರ, ತಮ್ಮ ತಿರುಗಾಟದ ಮೂಲಕ ಕೃಷಿಯ ಅನುಭವಗಳನ್ನು ಹಂಚಿಕೊಳ್ಳುತ್ತಿದ್ದಾರೆ. ‘ಎಲ್ಲಾ ಕಡೆ ಕೆಲ¸ದÀವರಿಲ್ಲ ಇನ್ನು ಕೃಷಿ ಅಸಾಧ್ಯ’ ಎಂದು ಹತಾಷೆ, ನಿರಾಸೆ ಇರುವಾಗ ಕಾರಂತರು ತಮ್ಮ ಬರವಣಿಗೆಯ ಮೂಲಕ ಹಳ್ಳಿ ಬದುಕಿಗೊಂದು ಹೊಸ ಆಯಾಮ, ಭರವಸೆ ನೀಡುವ ಪ್ರಯತ್ನ ಅವರ ಅಂಕಣಗಳ ಮೂಲಕ ಮಾಡುತ್ತಿದ್ದಾರೆ. ಇದರ ಜೊತೆಗೆ ಯಕ್ಷಗಾನ, ಜಲ ಸಾಕ್ಷರತೆಯೊಂದಿಗೆ ಪರಿಸರ ಪತ್ರಕರ್ತನ ಕಾಳಜಿಯೊಂದಿಗೆ ಅಡಿಕೆ ಪತ್ರಿಕೆಯ ಸಹಾಯಕ ಸಂಪಾದಕರಾಗಿದ್ದಾರೆ. ಕನ್ನಡದ ವಿವಿಧ ಪತ್ರಿಕೆಗಳಲ್ಲಿ ಬರೆದ ಲೇಖನ, ವಿಶೇಷ ವರದಿಗಳ ಮೂಲಕ ಅನೇಕ ಪ್ರಶಸ್ತಿ,ಪುರಸ್ಕಾರಗಳಿಗೆ ಪಾತ್ರರಾಗಿದ್ದಾರೆ.,
ಕೃತಿ
ಶೇಣಿ ದರ್ಶನ, ಶೇಣಿ ಚಿಂತನ, ನುಡಿ ನಮನ, ಹಾಸ್ಯಗಾರನ ಅಂತರಂಗ, ಯಕ್ಷ ಕೋಗಿಲೆ, ತಳಿ ತಪಸ್ವಿ, ಅಂತಿಕ, ಸಾಮಗ ಪಡಿದನಿ, ದಗಲೆ, ಅವಿಲು, ದಧಿಗಿಣತೋ,
ಕೃಷಿ ಕೃತಿಗಳು
ಹಸಿರ ಮಾತು, ಕಾಡು ಮಾವು, ಎಡ್ವರ್ಡ್ ರೆಬೆಲ್ಲೋ, ಮಣ್ಣ ಮಾಸು, ಮನಮಿಣುಕು, ನೆಲದ ನಾಡಿ 1, ನೆಲದ ನಾಡಿ 2,
ಉಲ್ಲೇಖ
ವರ್ಗ:ಲೇಖಕರು
ಉಷಾ ಪಿ ರೈ
ಬಾಲ್ಯ ಜೀವನ
ಮೇ ೨೩ರಂದು ಕನ್ನಡ ಸಾಹಿತ್ಯ ಲೋಕದ ಹಿರಿಯ ಲೇಖಕಿ ಉಷಾ ಪಿ ರೈ ಅವರ ಹುಟ್ಟಿದ ಹಬ್ಬ. ಕನ್ನಡ, ತುಳು, ಇಂಗ್ಲಿಷ್ ಭಾಷೆಗಳಲ್ಲಿ ಬರಹಗಳಲ್ಲದೆ ಉಷಾ ಅವರು ಚಿತ್ರಕಲೆಗಳಂತಹ ವಿಭಿನ್ನ ಕಲಾಮಾಧ್ಯಮಗಳಲ್ಲಿ ಕೂಡಾ ಪರಿಣತಿ ಸಾಧಿಸಿದವರು. ಬ್ಯಾಂಕಿನ ಜವಾಬ್ದಾರಿಯುತ ಕಾರ್ಯ ನಿರ್ವಹಣೆಗಳ ಜೊತೆ ಜೊತೆಗೆ ಅವರ ಸಾಹಿತ್ಯ.ಕಲಾಭಿರುಚಿ.ಸಮಾಜ ಸೇವೆ ಮತ್ತು ಸಂಘಟನಾ ಚತುರತೆಗಳು ಹೆಸರುವಾಸಿಯಾಗಿವೆ. ದಕ್ಷಿಣ ಕನ್ನಡ ಜಿಲ್ಲೆಯ ಉಡುಪಿಯಲ್ಲಿ ಮೇ ೨೩, ೧೯೪೫ರಲ್ಲಿ ಜನಿಸಿದ ಉಷಾ ಎಂ.ಎ. ಪದವೀಧರೆ. ತಂದೆ ಸ್ವಾತಂತ್ರö್ಯ ಹೋರಟಗಾರ ಹಾಗೂ ನವಯುಗ ಪತ್ರಿಕೆಯ ಸಂಪಾದಕ ಹಿರಿಯ ಪತ್ರಕರ್ತರಾದ ದಿ. ಕೆ ಹೊನ್ನಯ್ಯ ಶೆಟ್ಟಿ ಮತ್ತು ತಾಯಿ ಕೆ. ಪದ್ಮಾವತಿ ಶೆಟ್ಟಿ. ಪತಿ ಪ್ರಭಾಕರ ರೈಯವರು ಕೂಡಾ ತುಳು ಮತ್ತು ಕನ್ನಡ ಲೇಖಕ.
ಸಾಧನೆ
ಉಷಾ ಪಿ ರೈ ಅವರಿಗೆ ಅಭಿಮಾನಿಗಳು ಅರ್ಪಿಸಿದ ‘ಸಮೃದ್ದಿ’ ಅಭಿನಂದನಾ ಗ್ರಂಥ ಬಿಡುಗಡೆ ಸಂದರ್ಭದಲ್ಲಿ ಹಿರಿಯ ಬರಹಗಾರ್ತಿ ಕಮಲ ಹಂಪನಾ “ಬರಹಗಾರರ ಬದುಕು ಹಾಗೂ ಬರಹಗಳು ಪ್ರಾಮಾಣಿಕ. ಪಾರದರ್ಶಕ ಹಾಗೂ ವಸ್ತುನಿಷ್ಠವಾಗಿರಬೇಕು. ಇದನ್ನು ಸಾಹಿತಿ ಕೆ.ಉಷಾ ಪಿ.ರೈ ಅವರ ಬರಹಗಳಲ್ಲಿ ಕಾಣಬಹುದಾಗಿದೆ. ಉಷಾ ಅವರು ತಮ್ಮ ಬದುಕಿನಲ್ಲಿ ಏನನ್ನು ಕಂಡಿದ್ದಾರೆ. ಅದನ್ನು ತಮ್ಮ ಬರಹ ಹಾಗೂ ಚಿತ್ರಕಲೆಯಲ್ಲಿ ಹೇಳಿದ್ದಾರೆ. ಇಂತಹ ಗುಣ ಪ್ರತಿಯೊಬ್ಬ ಲೇಖಕರು ಬೆಳೆಸಿ ಕೊಳ್ಳಬೇಕಾದ ಅವಶ್ಯಕತೆ ಇದೆ” ಎಮದು ನುಡಿದ ಮಾತುಗಳು ಉಷಾ ಅವರ ಸಾಧನೆಗೆ ಹಿಡಿದ ಕನ್ನಡಿಯಂತಿದೆ. ಉಷಾ ಪಿ.ರೈ ಅವರ ಇಪ್ಪತ್ತಕ್ಕೂ ಹೆಚ್ಚು ಕೃತಿಗಳು ಪ್ರಕಟಗೊಂಡಿವೆ. ಉಷಾ ಅವರ ಮೊದಲ ಕಾದಂಬರಿ “ಅನುಬಂಧ”. ೧೯೭೪ರಲ್ಲಿ ಪ್ರಜಾಮತ ವಾರ ಪತ್ರಿಕೆಯಲ್ಲಿ ಧಾರವಾಹಿಯಾಗಿ ಪ್ರಕಟವಾಯ್ತು. ನಂತರ ನಾಡಿನ ಪ್ರಮುಖ ಪತ್ರಿಕೆಗಳಲ್ಲಿ ಉಷಾ ಅವರ ಹನಿಗವನಗಳು, ಕಾದಮಬರಿಗಳು, ಸಣ್ಣ ಕಥೆಗಳು, ಪ್ರವಾಸ ಕಥನ, ಲೇಖನಗಳು, ಚಿಂತನಗಳು ಪ್ರಕಟಗೊಂಡಿವೆ.
ಕಾದಂಬರಿ
ಪರಿಭ್ರಮಣ, ಅನುಬಂಧ, ಉತ್ತರಣ, ಸುಪ್ತಸ್ವರ, ನಿಶಾನೆ, ಜಾಗೃತಿ, ನಿಯತಿ
ಪ್ರಸಿದ್ದ ಕತೆಗಳು
ಕನಸುಗಳು ನನಸುಗಳು, ಹಕ್ಕಿ ಮತ್ತು ಗಿಡುಗ, ಊರುಕೋಲು (ತುಳುವಿನಲ್ಲಿ) ಬದುಕೆಂಬ ಚದುರಂಗದಾಟದ ದಾಳಗಳು, ಒಂದೇ ದೋಣಿಯ ಪ್ರಯಾಣಿಕರು, ಆಂತರ್ಯ
ಸಣ್ಣ ಕಥೆಗಳು ಮತ್ತು ಪ್ರವಾಸ ಕಥನಗಳು
ಲಕ್ಷದ್ವಿಪಕ್ಕೆ ಲಗ್ಗೆ ಇಟ್ಟಾಗ ಅವರ ಪ್ರವಾಸ ಕಥನ. ಉಷಾ ಅವರ ಸಂಪಾದಿತ ಕೃತಿಗಳಲ್ಲಿ ‘ನವಯುಗದ ಪ್ರವರ್ತಕ’, ‘ಲೇಖಕಿ’, ‘ಲೇಖಲೋಕ’, ‘ಲೇಖಕಿಯರ ಸಣ್ಣ ಕಥೆಗಳು’, ‘ಎಪ್ಪತ್ತರ ವಯಸ್ಸು ಇಪ್ಪತ್ತರ ಮನಸು’, ‘ತುಳು ಕಬಿತೆಲು’, ಬೊಕ್ಕ ಗಾದೆಲು’ ಪ್ರಮುಖವಾಗಿವೆ.
ಪ್ರಶಸ್ತಿಗಳು
ಸಾಹಿತ್ಯಲೋಕದಲ್ಲಷ್ಟೆ ಅಲ್ಲದೆ ಚಿತ್ರಕಲಾವಿದರಾಗಿ ಸಹಾ ಉಷಾ ಪಿ ರೈ ಅವರ ಪ್ರತಿಭೆ ಹೊರಹೊಮ್ಮಿದ್ದು ಅವರ ಚಿತ್ರಗಳು ಅನೆಕ ಪ್ರತಿಷ್ಟಿತ ತಾಣಗಳಲ್ಲಿ ಪ್ರದರ್ಶನಗೊಂಡು ಮೆಚ್ಚುಗೆಗಳಿಸಿವೆ. ಉಷಾ ಅವರಿಗೆ ಹಲವಾರು ಗೌರವಗಳು ಪ್ರಾಪ್ತವಾಗಿದ್ದು, ಅತ್ತಿಮಬ್ಬೆ ಗೊರೂರು ಪ್ರತಿಷ್ಠಾನ ಸುವರ್ಣ ಸ್ವಾತಂತ್ರೊö್ಯವ ಸನ್ಮಾನ, ಕುರುಂಜಿ ವೆಂಕಟರಮಣ ಪ್ರತಿಭಾ ಪುರಸ್ಕಾರ, ವಿಜಯಾ ಬ್ಯಾಂಕ್ ಕನ್ನಡ ಸಂಘದ ಗೌರವ, ಸಾಹಿತ್ಯ ಪರಿಷತ್ತಿನ ನೀಲಗಂಗಾ ದತ್ತಿನಿಧಿ ಬಹುಮಾನ, ಅಮ್ಮ ಪ್ರಶಸ್ತಿ. ಬಲಿಯೇಂದ್ರ ಪುರಸ್ಕಾರಗಳು ಪ್ರಮುಖವಾಗಿದೆ. ಹಲವಾರು ಕವಿಗೋಷ್ಠಿಗಳಲ್ಲಿ, ಸಾಹಿತ್ಯ ಸಮ್ಮೆಳನಗಳಲ್ಲಿ ಭಾಗವಹಿಸಿರುವ ಉಷಾ ಪಿ ರೈ ಅವರು ಸ್ತಿತ್ರಿ ಕಾರ್ಯಕ್ರಮಗಳ ಮೂಲಕ ಸ್ತಿತ್ರಿಯರಿಗೆ ಸಂಬಂಧಪಟ್ಟ ಸಮಸ್ಯೆಗಳ ಬಗ್ಗೆ ವ್ಯಾಪಕವಗಿ ಚರ್ಚಿಸಿದ್ದಾರೆ. ಐದು ವರ್ಷ ಕರ್ನಾಟಕ ಲೇಖಕಿಯರ ಸಂಘದ ಸಮರ್ಥ ಅಧ್ಯಕ್ಷಿಣಿಯಾಗಿ ಸೇವೆ ಸಲ್ಲಿಸಿದ್ದಾರೆ. ಸಾಹಿತ್ಯ ಕೃಷಿಯ ಜೊತೆಗೆ ‘ಮಹಿಳಾ ದಕ್ಷತಾ ಸಮಿತಿ’ ಮತ್ತು ‘ವನಿತಾ ಸಹಾಯವಾಣಿ’ ಕೇಂದ್ರ ಮುಂತಾದ ಅನೇಕ ಸಮಾಜ ಸೇವಾ ಸಂಸ್ದೆಗಳಲ್ಲಿ ಅವರ ಸೇವೆ ಸಲ್ಲುತ್ತಾ ಸಾಗಿದೆ. ಹೀಗೆ ವಿಭಿನ್ನ ನೆಲೆಗಳಲ್ಲಿ ಮಹತ್ವದ ಸೇವೆ ಸಲ್ಲಿಸಿ ಸಕಲರಿಗೂ ಆದರ್ಶಪ್ರಾಯರಾಗಿ ಸ್ನೆಹ ಜೀವಿಯಾಗಿರುವರು ಉಷಾ ಪಿ.ರೈ.
ಎಂದೆಂದೂ ನಿನಗಾಗಿ (ಚಲನಚಿತ್ರ)
ಎಂದೆಂದೂ ನಿನಗಾಗಿ ಮಹೇಶ್ ರಾವ್ ನಿರ್ದೇಶಿಸಿದ 2014 ರ ಕನ್ನಡ ಭಾಷೆಯ ನಾಟಕ ಚಲನಚಿತ್ರವಾಗಿದೆ. ತಮಿಳಿನ ಎಂಗೇಯುಮ್ ಎಪ್ಪೋತುಮ್ ಚಿತ್ರದ ರಿಮೇಕ್ ಆದ ಇದರಲ್ಲಿ ಹೊಸಬರಾದ ವಿವೇಕ್ ನರಸಿಂಹನ್, ದೀಪಾ ಸನ್ನಿಧಿ, ಅನೀಶ್ ತೇಜೇಶ್ವರ್ ಮತ್ತು ಸಿಂಧು ಲೋಕನಾಥ್ ಪ್ರಮುಖ ಪಾತ್ರಗಳಲ್ಲಿ ಕಾಣಿಸಿಕೊಂಡಿದ್ದಾರೆ.
ವಿಮರ್ಶೆಗಳು
ಟೈಮ್ಸ್ ಆಫ್ ಇಂಡಿಯಾ ಇದಕ್ಕೆ 5 ರಲ್ಲಿ 3 ನಕ್ಷತ್ರಗಳನ್ನು ನೀಡಿದೆ ಮತ್ತು ಇದನ್ನು "ಒಮ್ಮೆಯಾದರೂ ವೀಕ್ಷಿಸಲು ಯೋಗ್ಯವಾದ ಕಾಂಪ್ಯಾಕ್ಟ್ ಚಲನಚಿತ್ರ" ಎಂದು ಕರೆದಿದೆ. "ನಿರ್ದೇಶಕ ಮಹೇಶ್ ರಾವ್ ನಮಗೆ ಬಹಳ ಸೂಕ್ಷ್ಮತೆಯಿಂದ ಪ್ರೀತಿ ಮತ್ತು ಅದೃಷ್ಟದ ದುರಂತ ಕಥೆಯನ್ನು ಹೇಳುತ್ತಾರೆ ಮತ್ತು ಅವರು ತಮ್ಮ ರಿಮೇಕ್‌ನಲ್ಲಿ ಮೂಲ ಚಿತ್ರದ ಹೆಚ್ಚಿನ ಸುಮಧುರತೆಯನ್ನು ಉಳಿಸಿಕೊಳ್ಳುವಲ್ಲಿ ಯಶಸ್ವಿಯಾಗಿದ್ದಾರೆ" ಎಂದು ದಿ ನ್ಯೂ ಇಂಡಿಯನ್ ಎಕ್ಸ್‌ಪ್ರೆಸ್ ಬರೆದಿದೆ. ಸಿಫಿ ಬರೆದರು, "ಕಥೆ ಮತ್ತು ಚಿತ್ರಕಥೆಯು ಖಂಡಿತವಾಗಿಯೂ ಪ್ರಭಾವಶಾಲಿಯಾಗಿದೆ ಮತ್ತು ಚಲನಚಿತ್ರವನ್ನು ಸರಿಯಾದ ರೀತಿಯಲ್ಲಿ ಚಿತ್ರಿಸಿದಯಶಸ್ಸು ನಿರ್ದೇಶಕರಿಗೆ ಸಲ್ಲಬೇಕು" ಮತ್ತು ಚಲನಚಿತ್ರವನ್ನು "ಖಂಡಿತವಾಗಿಯೂ ವಾರಾಂತ್ಯಕ್ಕೆ ಯೋಗ್ಯವಾಗಿದೆ" ಎಂದು ಕರೆದರು.
ಬಾಹ್ಯ ಕೊಂಡಿಗಳು
ವರ್ಗ:ಕನ್ನಡ ಚಲನಚಿತ್ರಗಳು ವರ್ಗ:ವರ್ಷ-೨೦೧೪ ಕನ್ನಡಚಿತ್ರಗಳು
ಕೊಡುಂಗಲ್ಲೂರು
ಕೊಡುಂಗಲ್ಲೂರ್ ( ಪೋರ್ಚುಗೀಸ್ : ಕ್ರಾಂಗನೋರ್ ; ಹಿಂದೆ ಮಹೋದಯಪುರಂ , ಶಿಂಗ್ಲಿ , ವಂಚಿ, ಮುಚಿರಿ, ಮುಯಿರಿಕ್ಕೋಡ್  ಮತ್ತು ಮುಜಿರಿಸ್  ಎಂದು ಕರೆಯಲಾಗುತ್ತಿತ್ತು ) ಇದು ಮಲಸೂರ್ ನದಿಯ ದಡದಲ್ಲಿರುವ ಮಲಸೂರ್ ನದಿಯ ದಂಡೆಯ ಮೇಲಿರುವ ಐತಿಹಾಸಿಕವಾಗಿ ಮಹತ್ವದ ಪಟ್ಟಣವಾಗಿದೆ. ಕೇರಳ, ಭಾರತ. ಕೊಡುಂಗಲ್ಲೂರು, ಕೇರಳದ ಕೆರೆಗಳ ಉತ್ತರದ ತುದಿಯಲ್ಲಿರುವ ಬಂದರು ನಗರವಾಗಿದ್ದು, ಕೇರಳದ ಹಿನ್ನೀರಿನ ಪ್ರದೇಶಕ್ಕೆ ನೌಕಾ ನೌಕಾಪಡೆಗಳಿಗೆ ಆಯಕಟ್ಟಿನ ಪ್ರವೇಶ ಬಿಂದುವಾಗಿತ್ತು.
ಮುಜಿರಿಸ್ ಹೆರಿಟೇಜ್ ಪ್ರಾಜೆಕ್ಟ್
ಮುಜಿರಿಸ್ ಹೆರಿಟೇಜ್ ಪ್ರಾಜೆಕ್ಟ್ ಅನ್ನು 2006 ರಲ್ಲಿ ಕೇರಳ ಸರ್ಕಾರದ ಸಾಂಸ್ಕೃತಿಕ ವ್ಯವಹಾರಗಳ ಇಲಾಖೆಯು "ಉತ್ತರ ಪರವೂರಿನಿಂದ ಕೊಡುಂಗಲ್ಲೂರ್ ವರೆಗೆ ವಿಸ್ತರಿಸಿರುವ ಪ್ರದೇಶದ ಐತಿಹಾಸಿಕ ಪರಂಪರೆಯನ್ನು ವೈಜ್ಞಾನಿಕವಾಗಿ ಹಿಂಪಡೆಯಲು ಮತ್ತು ಸಂರಕ್ಷಿಸಲು" ಪ್ರಾರಂಭಿಸಿತು.
ಉಲ್ಲೇಖಗಳು
ವರ್ಗ:ಕೇರಳ
ಕಾಂತಪುರಂ ಎ ಪಿ ಅಬೂಬಕ್ಕರ್ ಮುಸ್ಲಿಯಾರ್
ಕಾಂತಪುರಂ ಎ ಪಿ ಅಬೂಬಕ್ಕರ್ ಮುಸ್ಲಿಯಾರ್
ಕಾಂತಪುರಂ ಎ.ಪಿ ಅಬೂಬಕರ್ ಮುಸ್ಲಿಯಾರ್ ಇವರನ್ನು ಶೈಖ್ ಅಬೂಬಕ್ಕರ್ ಅಹ್ಮದ್, ಎ.ಪಿ ಉಸ್ತಾದ್ ಎಂಬ ಹೆಸರುಗಳಿಂದ ಕರೆಯುತ್ತಾರೆ. ಇವರು ಭಾರತದ ಎ. ಪಿ ಪಂಗಡ ಸುನ್ನಿ ಮುಸ್ಲಿಂ ಮುಖಂಡರಾಗಿದ್ದಾರೆ. ಭಾರತದ ಗ್ರಾಂಡ್ ಮುಫ್ತಿ ಎಂದು ಅನುಯಾಯಿಗಳಿಂದ ಕರೆಯಲ್ಪಡುತ್ತದೆ. (ಭಾರತೀಯ ಎ.ಪಿ ಸುನ್ನೀ ಮುಸ್ಲಿಮರ ಪರಮೋನ್ನತ ನಾಯಕ) ಅಖಿಲ ಭಾರತ ಮುಸ್ಲಿಂ ವಿದ್ವಾಂಸರ ಸಂಘದ ಪ್ರಧಾನ ಕಾರ್ಯದರ್ಶಿ (ಅಖಿಲ ಭಾರತ ಸುನ್ನಿ ಜಂ-ಇಯ್ಯತುಲ್ ಉಲಮಾ) ಸುನ್ನಿ ಯುವಜನ ಸಂಘ (ಎಸ್.ವೈ.ಎಸ್) ಮತ್ತು ಸುನ್ನೀ ಸ್ಟೂಡೆಂಟ್ ಫೆಡರೇಶನ್ (ಎಸ್.ಎಸ್.ಎಫ್) ಇದರ ನಿರ್ದೇಕರು. ಎರಡು ಸಾವಿರದಷ್ಟು ಮದ್ರಸಗಳಿಗೆ ನೇತೃತ್ವ ನೀಡುವ ಇಸ್ಲಾಮಿಕ್ ಎಜುಕೇಷನಲ್ ಬೋರ್ಡ್ ಆಫ್ ಇಂಡಿಯಾದ ಕೋಶಾಧಿಕಾರಿ ಹಾಗೂ ಕೇರಳದ ಕೋಯಿಕ್ಕೋಡಿನ ಕಾರಂದೂರಿನಲ್ಲಿರುವ ಮರ್ಕಝ್ ವಿಶ್ವವಿದ್ಯಾನಿಲಯದ ಸ್ಥಾಪಕರು ಮತ್ತು ಕುಲಪತಿಯಾಗಿದ್ದಾರೆ.
ವೈಯುಕ್ತಿಕ ಮಾಹಿತಿ
ಕಾಂತಪುರಂ ಎಪಿ ಅಬೂಬಕ್ಕರ್ ಮುಸ್ಲಿಯಾರ್ ಕೇರಳ ರಾಜ್ಯದ ಕೋಝಿಕ್ಕೋಡ್ ಜಿಲ್ಲೆಯ ಕಾಂತಪುರಂ ಎಂಬಲ್ಲಿ 22 ಮಾರ್ಚ್ 1939ರಲ್ಲಿ ಜನಿಸಿದರು. ಇವರ ಪತ್ನಿ ಝೈನಬ. ಮಗ ಡಾ.ಎಪಿ ಅಬ್ದುಲ್ ಹಕೀಮ್ ಅಝ್ಹರಿ. ತಾಯಿಯ ಕುನ್ಹೀಮ ಹಜ್ಜುಮ್ಮ. ತಂದೆ ಮೌತರಯಿಲ್ ಅಹ್ಮದ್ ಹಾಜಿ. ತಮಿಳುನಾಡಿನ ವೆಲ್ಲೂರಿನ ಬಾಕಿಯಾತು ಸ್ವಾಲಿಯಾತು ಕಾಲೇಜಿನಿಂದ ಇಸ್ಲಾಮಿಕ್ ಅಧ್ಯಯನದಲ್ಲಿ ಇವರು ಬಾಖವಿ ಬಿರುದನ್ನು ಪಡೆದಿದ್ದಾರೆ.
ಧಾರ್ಮಿಕ, ಶೈಕ್ಷಣಿಕ ಮತ್ತು ಸಾಮಾಜಿಕ ಕಾರ್ಯಾಚರಣೆಗಳು
ಕಾಂತಪುರಂ ಎಪಿ ಅಬೂಬಕ್ಕರ್ ಮುಸ್ಲಿಯಾರ್ ಕೇರಳದ ಮುಸಲ್ಮಾನರ ಪ್ರಭಾವಿ ನಾಯಕ. ಅವರು ದೇಶ ಮತ್ತು ವಿದೇಶಗಳಲ್ಲಿ ಹಲವಾರು ಶಿಕ್ಷಣ ಸಂಸ್ಥೆಗಳನ್ನು ನಡೆಸುತ್ತಿದ್ದಾರೆ. ಕೇರಳದ ಕೋಯಿಕ್ಕೋಡಿನ ಕಾರಂದೂರ್ ಮರ್ಕಝ್ ಸಂಸ್ಥೆಯನ್ನು ಎಪಿ ಅಬೂಬಕ್ಕರ್ ಮುಸ್ಲಿಯಾರ್ ಸ್ಥಾಪಿಸಿದ್ದಾರೆ. ಮರ್ಕಝ್ ಸಂಸ್ಥೆಯಲ್ಲಿ 2,000 ವಿದ್ಯಾರ್ಥಿಗಳು ವ್ಯಾಸಂಗ ಮಾಡುತಿದ್ದಾರೆ. ಮರ್ಕಝ್ ಅಧೀನದಲ್ಲಿ ದೇಶದ ಪ್ರಮುಖ ರಾಜ್ಯಗಳಾದ ಕೇರಳ, ಕರ್ನಾಟಕ, ತಮಿಳುನಾಡು, ಉತ್ತರ ಪ್ರದೇಶ, ಪಶ್ಚಿಮ ಬಂಗಾಳ, ಗುಜರಾತ್, ಮಧ್ಯಪ್ರದೇಶ, ಉತ್ತರಾಖಂಡ್, ಜಮ್ಮು ಮತ್ತು ಕಾಶ್ಮೀರ, ಮಣಿಪುರ ಮತ್ತು ಅರಬ್ ಸಂಯುಕ್ತ ಸಂಸ್ಥಾನದ ದುಬೈನಲ್ಲಿ ಶಿಕ್ಷಣ ಸಂಸ್ಥೆಗಳನ್ನು ತೆರೆದಿದ್ದಾರೆ. ಮರ್ಕಝ್ ಅಧೀನದಲ್ಲಿ ಮರ್ಕಝ್ ಯುನಾನಿ ಮೆಡಿಕಲ್ ಕಾಲೇಜು (ಕೇರಳದ ಪ್ರಥಮ ಯುನಾನಿ ಮೆಡಿಕಲ್ ಕಾಲೇಜು) ಮರ್ಕಝ್ ಕಾನೂನು ಮಹಾ ವಿದ್ಯಾಲಯ ಕಾರ್ಯಾಚರಿಸುತ್ತಿದೆ. ಮರ್ಕಝ್ ಕಲ್ಯಾಣ ಸೇವೆಗಳಿಗೂ ಒತ್ತು ನೀಡುತ್ತಿದೆ. ವಿವಿಧ ರೀತಿಯಲ್ಲಿ ಜನರಿಗೆ ಸೇವೆಯನ್ನು ಒದಗಿಸುತ್ತದೆ. ಉನ್ನತ ಅಧ್ಯಯನಗಳಿಗಾಗಿ ಬಡ ವಿದ್ಯಾರ್ಥಿಗಳಿಗೆ ಮರ್ಕಝ್ ಆರ್ಥಿಕ ಸಹಾಯವನ್ನು ಒದಗಿಸುತ್ತದೆ. ದೇಶದಲ್ಲಿ ಮತ್ತು ವಿದೇಶದಲ್ಲಿ ಅಧ್ಯಯನ ಮಾಡಲು ಆಸಕ್ತರಾಗಿರುವ ವಿದ್ಯಾರ್ಥಿಗಳಿಗೆ ಸಹಾಯ ಮಾಡಲು ಸಂಸ್ಥೆಯಲ್ಲಿ ವಿಶೇಷ ನಿಧಿಯನ್ನು ಸ್ಥಾಪಿಸಲಾಗಿದೆ. ಉನ್ನತ ಅಂಕಗಳನ್ನು ಪಡೆದ ವಿದ್ಯಾರ್ಥಿಗಳಿಗೆ ಈಜಿಪ್ಟ್, ರಷ್ಯಾ ರಾಷ್ಟ್ರಗಳ ಉನ್ನತ ವಿಶ್ವವಿದ್ಯಾನಿಲಯಗಳಲ್ಲಿ ಶಿಕ್ಷಣವನ್ನು ಮುಂದುವರೆಸಲು ಮರ್ಕಝ್ ಧನ ಸಹಾಯವನ್ನು ಒದಗಿಸುತ್ತದೆ. ಕೇರಳ ಮತ್ತು ಇತರ ರಾಜ್ಯಗಳಲ್ಲಿ ವೈದ್ಯಕೀಯ ಮತ್ತು ಎಂಜಿನಿಯರಿಂಗ್ ವಿದ್ಯಾರ್ಥಿಗಳಿಗೆ ಮರ್ಕಝ್ ಪ್ರಾಯೋಜಕತ್ವದಲ್ಲಿ ಶಿಕ್ಷಣದ ವ್ಯವಸ್ಥೆಯನ್ನು ಮಾಡಲಾಗಿದೆ. ಕರ್ನಾಟಕ, ಉತ್ತರಪ್ರದೇಶ ಮತ್ತು ದೆಹಲಿಯಲ್ಲಿ ಮರ್ಕಝ್ ವಿಶೇಷ ಸೇವಾ ಕೇಂದ್ರಗಳನ್ನು ತೆರೆದಿದೆ. ಇಸ್ಲಾಮಿಕ್ ಅಧ್ಯಯನದಲ್ಲಿ ಮರ್ಕಝ್ ಉನ್ನತ ವಿದ್ಯಾಭ್ಯಾಸವನ್ನು ನೀಡುತ್ತಿದೆ. ಮೌಲವೀ ಫಾಝಿಲ್ ಸಖಾಫಿ ಮತ್ತು ಮೌಲವೀ ಫಾಝಿಲ್ ಖಾಮಿಲ್ ಸಖಾಫಿ ಎಂಬ ಬಿರುದನ್ನು ನೀಡುತ್ತಿದೆ. ಇದು ಇಸ್ಲಾಮಿಕ್ ಅಧ್ಯಯನದಲ್ಲಿ ಸ್ನಾತಕೋತ್ತರ ಪದವಿಯಾಗಿದೆ. ಮರ್ಕಝ್ ಅಧೀನದಲ್ಲಿ ಇಸ್ಲಾಮಿಕ್ ಧಾರ್ಮಿಕ ಪದವಿಯನ್ನು ಪಡೆದ ಸುಮಾರು 15,000ದಷ್ಟು ಧಾರ್ಮಿಕ ವಿದ್ವಾಂಸರು ಜಗತ್ತಿನ ವಿವಿಧ ರಾಷ್ಟ್ರಗಳಾದ ಆಫ್ರಿಕಾ, ಯುಕೆ, ನ್ಯೂಜಿಲೆಂಡ್, ಸೌದಿ ಅರೇಬಿಯಾ, ಈಜಿಫ್ಟ್ ಮುಂತಾದ ಕಡೆಗಳಲ್ಲಿ ಸೇವೆಯಲ್ಲಿ ನಿರತರಾಗಿದ್ದಾರೆ. ಉದ್ದೇಶಿತ ಮರ್ಕಝ್ ನಾಲೆಡ್ಜ್ ಸಿಟಿ ಅಥವಾ ಜ್ಞಾನ ನಗರ ಕೇರಳದ ಕೋಝಿಕೋಡಿನಲ್ಲಿರುವ ಮರ್ಕಝ್ ವಿಶ್ವವಿದ್ಯಾನಿಲಯದ ಒಂದು ಯೋಜನೆಯಾಗಿದೆ. ಯೋಜನಾ ಅಡಿಪಾಯವನ್ನು ಡಿಸೆಂಬರ್ 24, 2012 ರಂದು ಸಮಸ್ತ ಕೇರಳ ಸುನ್ನಿ ಜಂ-ಇಯತುಲ್ ಉಲಮಾ ಅಧ್ಯಕ್ಷರಾಗಿದ್ದ ತಾಜುಲ್ ಉಲಮಾ ಅಸ್ಸಯ್ಯದ್ ಅಬ್ದುರ್ರಹ್ಮಾನ್ ಅಲ್ ಬುಖಾರಿ ತಂಙಳ್ ಹಾಕಿದರು. ಯೋಜನೆಯ ವೆಚ್ಚವು 10 ಮಿಲಿಯನ್ ಎಂದು ಅಂದಾಜಿಸಲಾಗಿದೆ. ಇದಕ್ಕಾಗಿ 40 ಕೋಟಿ ಎಂದು ಅಂದಾಜಿಸಿ ದೇಶ ವಿದೇಶಗಳಿಂದ ವ್ಯಾಪಕವಾಗಿ ಹಣ ಸಂಗ್ರಹಿಸಲಾಗಿತ್ತು.
ಶಅರೇ ಮುಬಾರಕ್ ಗ್ರ್ಯಾಂಡ್ ಮಸ್ಜಿದ್
ಶಅರೇ ಮುಬಾರಕ್ ಮಸೀದಿ ಅಥವಾ ಶಅರೇ ಮುಬಾರಕ್ ಗ್ರ್ಯಾಂಡ್ ಮಸ್ಜಿದ್. ಕೇರಳ ರಾಜ್ಯದ ಕ್ಯಾಲಿಕಟ್‍ನಲ್ಲಿ ಮರ್ಕಝ್ ಅಧೀನದಲ್ಲಿ ಕಾಂತಪುರಂ ಎಪಿ ಅಬೂಬಕ್ಕರ್ ಅಹ್ಮದ್ ಅವರು ಪ್ರಸ್ತಾಪಿಸಿದ ಮಸೀದಿಯಾಗಿದೆ. 12ಎಕರೆ ಭೂಮಿಯಲ್ಲಿ ನಾಲೆಡ್ಜ್ ಸಿಟಿ ಜೊತೆಗೆ ಇದನ್ನು ಪ್ರಸ್ತಾಪಿಸಲಾಗಿದೆ. ಸುಮಾರು 40 ಕೋಟಿ ಅಂದಾಜು ವೆಚ್ಚದಲ್ಲಿ ನಿರ್ಮಾಣವಾಗುತ್ತಿರುವ ಈ ಮಸೀದಿಯು ಭಾರತದ ಅತ್ಯಂತ ದೊಡ್ಡ ಮಸೀದಿಯಾಗಲಿದೆ. ಈ ಮಸೀದಿಯಲ್ಲಿ ಸುಮಾರು 25000 ಜನರು ಒಂದೇ ಸಮಯಕ್ಕೆ ನಮಾಝ್ ಮಾಡಬಹುದಾಗಿದೆ. ಮೊಘಲ್ ವಾಸ್ತುಶೈಲಿಯಲ್ಲಿ ಮಸೀದಿಯು ನಿರ್ಮಾಣಗೊಳ್ಳುತ್ತಿದೆ. ಮತ್ತು ಹಸಿರು ಕಟ್ಟಡದ ಪರಿಕಲ್ಪನೆಯನ್ನು ಅನುಸರಿಸಲಾಗುತ್ತಿದೆ. ವಿಶಾಲವಾದ ಪ್ರಾರ್ಥನಾ ಸಭಾಂಗಣದ ಜೊತೆಗೆ ಸೆಮಿನಾರ್ ಮತ್ತು ಇತರ ಕಾರ್ಯಕ್ರಮಗಳನ್ನು ಆಯೋಜಿಸಲು ವಿಶಾಲವಾದ ಸಭಾಂಗಣವನ್ನು ಹೊಂದಿದೆ. ಒಂದೇ ಸಮಯಕ್ಕೆ 1000 ಕ್ಕಿಂತಲೂ ಹೆಚ್ಚಿನ ಜನರಿಗೆ ಉಪಯೋಗಿಸಲು ಸಾಧ್ಯವಾಗುವ ಸ್ಥಳಾವಕಾಶವನ್ನು ಹೊಂದಿರುವ ದೊಡ್ಡ ಗ್ರಂಥಾಲಯ ಮತ್ತು ಇತರ ಸೌಲಭ್ಯಗಳು ಶಅರೇ ಮುಬಾರಕ್ ಮಸೀದಿಯಲ್ಲಿ ಇರಲಿದೆ. ಮಸೀದಿ ಕಟ್ಟಡವು ಎಂಟು ಎಕರೆಗಳನ್ನು ಒಳಗೊಂಡಿದೆ ಮತ್ತು ನಾಲ್ಕು ಎಕರೆ ಹಸಿರು ಬೆಲ್ಟ್ ಮತ್ತು ತೋಟದಿಂದ ಸುತ್ತುವರಿದಿದೆ. ಶಅರೇ ಮುಬಾರಕ್ ಮಸೀದಿಯು ಮರ್ಕಝ್ ವಿದ್ಯಾಸಂಸ್ಥೆಯಲ್ಲಿರುವ ಪ್ರವಾದಿ ಮುಹಮ್ಮದರ ಕೇಶವೆಂದು ಆಧಾರ ರಹಿತವಾಗಿ ವಾದಿಸುವ ಕೇಶವನ್ನು ಸಂರಕ್ಷಿಸಿಡುವ ಸಲುವಾಗಿ ನಿರ್ಮಾಣವಾಗುತ್ತಿದೆ.
ಅರಬಿಕ್ ಕೃತಿಗಳು
•	ಇಸ್ಮತುಲ್ ಅಂಬಿಯಾ •	ಅಸ್ಸಿಯಾಸತುಲ್ ಇಸ್ಲಾಮಿಯ್ಯಾ •	ಅಲ್-ವಹದತುಲ್ ಇಸ್ಲಾಮಿಯ್ಯಾ •	ಅಲ್-ಇತಿಬಾಹು ವಲ್-ಇಬತಿದಾಹು •	ರಿಯಾಲಹುತ್ತ್ವಾಲಿಬೀನ್ •	ಇದ್ಹಾರುಲ್ ಫರ್ರ್ಹಾ ವಸುರ್ರೂರ್ ಬಿ ಮೀಲಾದಿನ್ನಬಿಯ್ಯಿ ಮಬ್ರೂರ್ •	ಅಲ್-ಮೌಲಿದು ರವಿಯ್ಯ್ •	ದಹ್‍ದೀಮುಲ್ ಅಖಾಬಿರ್ ವಹತಿರಾಮು ಶಾಹಿರ್ •	ಫೈದಾನುಲ್ ಮುಸಾಲಾತ್ ಫೀ ಬಯಾನಿ ಇಜಾಝತ್ ಅಲ್-ಮತದಾವಿಲಿಯ್ಯಾ •	ತರ್ಕೀಕತು ತಸವ್ವುಫ್ •	ಅಲ್-ಬರಾಹಿನುಲ್ ಕ್ವತಿಯ್ಯಾ ಫಿರ್ ರಾದ್ದಿ ಅಲಲ್ ಖ್ವಾದಿಯಾನಿಯ್ಯಾ •	ಅದೀಲತು ಸಲಾಲತಿ ತರಾವೀಹ್ •	ಇಯಾಸುತ್ತವಾಬಿಲ್ ಇಂಕಾಝಿಲ್ ಮಿನ್ ಅಲ್ ಇಕಾಬ್
ಇಂಗ್ಲಿಷ್ ಕೃತಿಗಳು
•      ತಾಟ್ಸ್ ಆಫ್ ಮುಸ್ಲಿಂ ವರ್ಲ್ •	ಆನ್ ಇಂಟ್ರಡಕ್ಷನ್ ಟು ದಿ ಸ್ಡಡೀ ಆಫ್ ಇಸ್ಲಾಂ •	ದಿ ಹಜ್ಜ್ •	ದಿ ಅಮೇರಿಕನ್ ಡೈರಿ •	ದಿ ಹೋಲಿ ಪ್ರೊಫೆಟ್ಸ್ •	ಕಾಂಗ್ರೆಗೇಶನಲ್ ಪ್ರೆಯರ್ ಇನ್ ಇಸ್ಲಾಂ •	ಉಮೆನ್ ಅಂಡ್ ಫ್ರೈಡೇ ಪ್ರೆಯರ್ •	ತರೀಕತ್- ಅ ಸ್ಟಡೀ
ಅಷ್ಟಕ
ಅಷ್ಟಕ ಪದವು ಎಂಟು ಅರ್ಥದ ಸಂಸ್ಕೃತ ಶಬ್ದ ಅಷ್ಟದಿಂದ ವ್ಯುತ್ಪನ್ನವಾಗಿದೆ. ಕಾವ್ಯ ರಚನೆಯ ವಿಷಯದಲ್ಲಿ, ಅಷ್ಟಕ ಪದವು ಎಂಟು ಶ್ಲೋಕಗಳಲ್ಲಿ ಬರೆಯಲಾದ ನಿರ್ದಿಷ್ಟ ರೂಪದ ಕಾವ್ಯವನ್ನು ಸೂಚಿಸುತ್ತದೆ.
ಸಂಸ್ಕೃತ ಸಾಹಿತ್ಯದ ಸುವರ್ಣ ಕಾಲ ಮತ್ತು ವೈದಿಕ ಸಾಹಿತ್ಯದ ಅವಧಿಯಲ್ಲಿ ಅಷ್ಟಕಗಳು ಭಕ್ತಿಪ್ರಧಾನ ಮತ್ತು ಸಾಮಾನ್ಯ ಕಾವ್ಯದ ಬಹಳ ಜನಪ್ರಿಯ ಹಾಗೂ ಸ್ವೀಕರಿಸಲಾದ ಶೈಲಿಯಾಗಿದ್ದವು.
ಒಂದು ಅಷ್ಟಕದಲ್ಲಿನ ಶ್ಲೋಕಗಳು ನಾಲ್ಕು ಸಾಲುಗಳಿರುವ ಪ್ರಾಸಬದ್ಧ ಚತುಷ್ಕಗಳಾಗಿರುತ್ತವೆ, ಅಂದರೆ ಅಂತ್ಯದ ಸಾಲುಗಳು ಆ-ಆ-ಆ-ಆ ಎಂದು ಪ್ರಾಸವಾಗುತ್ತವೆ. ಹಾಗಾಗಿ, ಒಂದು ಅಷ್ಟಕದಲ್ಲಿ ಸಾಮಾನ್ಯವಾಗಿ ಮೂವತ್ತೆರಡು ಸಾಲುಗಳನ್ನು ಕಾಪಾಡಿಕೊಳ್ಳಲಾಗುತ್ತದೆ. ಈ ಎಲ್ಲ ಶ್ಲೋಕಗಳು ಕಟ್ಟುನಿಟ್ಟಿನ ಪ್ರಾಸ ವಿನ್ಯಾಸವನ್ನು ಅನುಸರಿಸುತ್ತವೆ. ಒಂದು ಅಷ್ಟಕಕ್ಕೆ ಸರಿಯಾದ ಪ್ರಾಸ ವಿನ್ಯಾಸವೆಂದರೆ: ಅ-ಅ-ಅ-ಅ/ಬ-ಬ-ಬ-ಬ….. (/ ಹೊಸ ಶ್ಲೋಕವನ್ನು ಪ್ರತಿನಿಧಿಸುತ್ತದೆ). ಪ್ರಾಸ ವಿನ್ಯಾಸಗಳು ಕರ್ಣ ವಿನ್ಯಾಸಗಳು ಮತ್ತು ನೇತ್ರ ವಿನ್ಯಾಸಗಳು ಎರಡೂ ಆಗಿರುತ್ತವೆ. ಕರ್ಣ ಪ್ರಾಸ ಹೇಗೆಂದರೆ ಕೊನೆಯ ಅಕ್ಷರಗಳು ಧ್ವನಿ ಮತ್ತು ಕೇಳಿಸುವಿಕೆಯಲ್ಲಿ ಪ್ರಾಸವಾಗುತ್ತವೆ, ಮತ್ತು ನೇತ್ರ ಪ್ರಾಸ ಹೇಗೆಂದರೆ ಕೊನೆಯ ಅಕ್ಷರಗಳು ಹೋಲುವಂತೆ ಕಾಣುತ್ತವೆ. ಈ ಪ್ರಾಸ ಸರಣಿಯು ಅಷ್ಟಕದ ಸಾಮಾನ್ಯ ರಚನೆಯನ್ನು ವಿಧಿಸುತ್ತದೆ. ಅಷ್ಟಕ ಪ್ರಾಸವು ಊಹಿಸಬಹುದಾದ ಸ್ಥಳಗಳಲ್ಲಿ ಇರಿಸಲಾದ ಅನನ್ಯ (ಗಡಸು-ಪ್ರಾಸ) ಅಥವಾ ಹೋಲುವ (ಮೃದು-ಪ್ರಾಸ) ಧ್ವನಿಗಳನ್ನು ಹೊಂದಿರುತ್ತದೆ. ಸಾಮಾನ್ಯವಾಗಿ ಈ ಸ್ಥಳಗಳು ಬಾಹ್ಯ ಪ್ರಾಸಕ್ಕಾಗಿ ಸಾಲುಗಳ ಕೊನೆಗಳು ಮತ್ತು ಆಂತರಿಕ ಪ್ರಾಸಕ್ಕಾಗಿ ಸಾಲುಗಳೊಳಗೆ ಆಗಿರುತ್ತವೆ.
ಬಾಹ್ಯ ಕೊಂಡಿಗಳು
ವರ್ಗ:ಸಂಸ್ಕೃತ ಸಾಹಿತ್ಯ
ಮಾದರ ಚೆನ್ನಯ್ಯ
ಹಿನ್ನಲೆ
ಜಾತಿಯಿಂದ ಮಾದರನಾದ ಚೆನ್ನಯ್ಯ ತಮಿಳುನಾಡಿನ ಕರಿಕಾಲ ಚೋಳರಾಜನ ಕುದುರೆಲಾಯದಲ್ಲಿ ಕೆಲಸಕ್ಕಿದ್ದ. ಹುಲ್ಲು ಕೊಯ್ಯುವುದು ಇವನ ಕಾಯಕ. ಅರಣ್ಯದಲ್ಲಿ ಈ ಕಾಯಕದಲ್ಲಿ ಮಗ್ನನಾದಾಗ ಏಕಾಂತ ಸ್ಥಳವೊಂದರಲ್ಲಿ ಹೋಗಿ ತನ್ನ ಇಷ್ಟಲಿಂಗದಲ್ಲಿ ಧ್ಯಾನಮಗ್ನನಾಗಿದ್ದು ಶಿವನನ್ನು ಪ್ರತ್ಯಕ್ಷ ಒಲಿಸಿಕೊಂಡು ತನ್ನ ಹೆಂಡತಿ ತಯಾರಿಸಿದ ಅಂಬಲಿಯನ್ನು ಶಿವನಿಗರ್ಪಿಸಿ ಅದರ ಸವಿಯನ್ನು ಶಿವನ ಜತೆ ಕುಳಿತು ಸವಿದ ಮಹಾನ ಶಿವಶರಣರು. ರಾಜನ್ನು ಪ್ರತಿ ವಾರದಲ್ಲಿ ಒಂದು ದಿನ ಆನಂದಪಟ್ಟು ತಾನೂ ಮೃಷ್ಟಾನ್ನ ಮಾಡಿಸಿ ಹೀಗೆ ವರುಷಗಳಿಂದ ಶಿವನಿಗೆ ನೈವೇದ್ಯ ನೀಡಿತ್ತಾ ಬಂದಿರುತ್ತಾನೆ. ಕೆಲವು ವರುಷಗಳೀಂದ ಶಿವ ಊಟಮಾಡದಿರಲು ಕಾರಣ ನನ್ನ ಭಕ್ತಿಯಲ್ಲಿ ಎನೊ ಲೋಪಾವಾಗಿದೆ ಎಂದು ಬೇಸರದಿಂದ` ಆತ ತನ್ನ ರುಂಡವನ್ನೇ ಕತ್ತರಿಸಿಕೊಳ್ಳಲು ಅಣಿಯಾದ. ಆಗ ಶಿವ ಚೆನ್ನಯ್ಯನ ಅಂಬಲಿ ನನಗೆ ಸವಿಯಾದದ್ದು; ಅದನ್ನು ನಾನು ದಿನಾಲು ಅವನೊಡನೆ ಉಣ್ಣುತ್ತೇನೆಂದು ತಿಳಿಸಿ ಅವನ್ ಪ್ರಾಣವನ್ನು ರಕ್ಷಿಸಲ್ಲು ಬಂದಿರುವುದಾಗಿ ಎಂದು ತಿಳಿಸಿದನ್ನು. ರಾಜ ಇಂಥ ಭಕ್ತನನ್ನು ಕಾಣಲು ಬಂದ. ಅಲ್ಲಿವರೆಗು ತಾನೆ ಶ್ರೇಷ್ಠ ಶಿವಭಕ್ತ ನೇಂಬ ಻ ಅಗ್ಗಳಕೆಗೆ ಪಾತ್ರನಾಗಿಇದ್ದ ಕರಿಕಾಲ ಚೋಳರಾಜನಿ ಗೆ ಜ್ಞಾನೋದಯವಾಯಿತ್ತು ಜೋತೆಗೆ ಕಿರಿ ಕಿರಿ ಆಯಿತ್ತು ಅಯ್ಯೊ ಻ಎಂಥ ಶ್ರೇಷ್ಠ ಶಿವ ಭಕ್ತನಿಂದ ಕಡೆಯಿಂದ ಸೇವೆಮಾಡಿಸಿಕೋಂಡೆನಲ್ಲ ಎಂದು ಹಲುಬಿದನ್ನು ಕರಿಕಾಲ ಚೋಳರಾಜ ದೇವಾಲಯದಿಂದ ನೇರಾವಾಗಿ ಮಾದರ ಚೇನ್ನಯ್ಯನ ಮನೆಗೆ ಹುಡುಕುತ್ತ ಹೋರಟನ್ನು ರಾಜ ಪರಿವಾರವು ಆತನ್ನನು ಅನುಸರಿಸಿತ್ತು ರಾಜ ಮತ್ತು ರಾಜಪರಿವಾರವೆ ಮಾದರ ಕೇರಿಗೆ ಬಂದದನ್ನು ಕಂಡು ಕೇರಿಯ ಜನಗಳು ಭಯಭೀತಾರಾದರು. ಚೆನ್ನಯ್ಯ ಮತ್ತು ಆತನ ಪತ್ನಿ ಏನು ಆಚತಯ್ರ಻ಜರುಗೆದೆ ಎಂದು ಗಾಬರಿಆದರು. ರಾಜನ್ನು ಮಾದರ ಕೇರಿಗೆ ಬರುವಾಗ ಮಾದರ ಚೆನ್ನಯ್ಯ, ಮಾದರ ಚೆನ್ನಯ್ಯ ,ಮಾದರ ಚೆನ್ನಯ್ಯ ,ಎಂದು ಚೆನ್ನಯ್ಯನನ್ನು ಕರಿಯುತ್ತಾ ಬರುತ್ತಾನೆ ತನ್ನ ಹೆಸರನ್ನು ಯಾರೊ ಕರಿಯುತಾರೆ ಎಂಬ ಆತಂಕದಿಂದ ಚನ್ನಯ್ಯ ಬಾಗಿಲು ತೆರಯುತ್ತಾನೆ ಕರಿಕಾಲ ಚೋಳರಾಜ ನೇರಾವಾಗಿ ಚನ್ನಯ್ಯನ ಕಾಲಿಗೆರಗಿದನು ತಬ್ಬಿಬಾದ ಚನ್ಯ್ಯ ೆದೇನು ಮಾಡಿತಿರುವೆ ರಾಜರೆ ನಾನುನೀಮ್ಮ ಸೇವಕ ಮೇಲಾಗಿ ಕೆಳ ವಗ್ರದವನ್ನು ಅಂಥದರಲ್ಲಿ  ನೀವು ಶ್ರೇಷ್ಠ ಕುಲದವರು ನ ್ನನ ಕಾಲಿಗೆ ಬಿದ್ದು ನನ್ನನು ಯಾವ ಪಾಪಕ್ಕೆ ತಳುವಿರಿಎಂದು ನುಡುದನ್ನು
ಮಾದರ ಚೆನ್ನಯ್ಯ ಉತ್ತಮ ವಚನಕಾರನೂ ಆಗಿದ್ದು, ನಿಜಾತ್ಮಾರಾಮ ರಾಮನಾ ಎಂಬ ಅಂಕಿತ ಇಟ್ಟುಕೊಂಡು ವಚನಗಳನ್ನು ಬರೆದಿದ್ದಾನೆ. ಈ ತನಕ ಈತನ 10 ವಚನಗಳು ದೊರಕಿವೆ. ಇವುಗಳಲ್ಲಿ ವೀರಶೈವ ತತ್ತ್ವಬೋಧನೆ ಕಂಡುಬರುತ್ತದೆ. ಮಲ್ಲಿಕಾರ್ಜುನ ಪಂಡಿತಾರಾಧ್ಯ ಮತ್ತು ಪಾಲ್ಕುರಿಕೆ ಸೋಮನಾಥ ಇವರ ಗಣಸಹಸ್ರನಾಮದಲ್ಲಿ ಇವನ ಹೆಸರಿದೆ. ಅಬ್ಬಲೂರು, ಜಗಳೂರು ಶಿಲಾಶಾಸನಗಳಲ್ಲಿ ಈತನ ಹೆಸರಿನ ಉಲ್ಲೇಖ ಕಂಡುಬರುತ್ತದೆ.
ಬಾಹ್ಯ ಕೊಂಡಿಗಳು
https://www.bookbrahma.com/book/appanu-namma-madara-chennaiah
ಬೇರ್ ಗ್ರಿಲ್ಸ್
=ಮುನ್ನಡಿ= ಎಡ್ವರ್ಡ್ ಮೈಕಲ್ ಬೇರ್ ಗ್ರಿಲ್ಲ್ಸ್ ಅವರು ಜೂನ್ ೭, ೧೯೭೪ ರಲ್ಲಿ ಜನಿಸಿದರು. ಇವರು ಮ್ಯಾನ್ ವರ್ಸಸ್ ವೈಲ್ಡ್ ಎಂಬ ಟೀ.ವಿ ಕಾರ್ಯಕ್ರಮದಿಂದ ಪ್ರಸಿದ್ಧಿಯಾಗಿದ್ದಾರೆ. ಗ್ರಿಲ್ಲ್ಸ್ ಅವರು ಅನೇಕ ವೈಲ್ಡ್ನಸ್ ಸರ್ವೈವಲ್ ಎನ್ನುವ ಕಾರ್ಯಕ್ರಮವನ್ನು ಅಮೇರಿಕಾ ಮತ್ತು ಯು.ಕೆ ಅಲ್ಲಿ ನಡೆಸುತ್ತಿದ್ದಾರೆ.
=ಪರಿಚಯ= ಗ್ರಿಲ್ಲ್ಸ್ ಅವರನ್ನು ಯು.ಕೆ ಅಲ್ಲಿ ಯಂಗೆಸ್ಟ್ ಎವರ್ ಚೆಫ್ ಸ್ಕೊಟ್ ಎಂದು ಕರೆಯುತ್ತಾರೆ. ಗ್ರಿಲ್ಲ್ಸ್ ಡೊನಾಘಡೀ, ಕೌಂಟಿ ದೌನ್, ನಾರ್ಥರ್ನ್ ಅಯರ್ಲ್ಯಾನ್ಡ್ ನಲ್ಲಿ ಹುಟ್ಟಿದರು. ಇವರ ತಂದೆಯ ಹೆಸರು ಮೈಕಲ್ ಗ್ರಿಲ್ಲ್ಸ್. ಇವರು ಒಬ್ಬ ರಾಜಕಾರಣಿಯಾಗಿದ್ದಾರೆ. ಇವರ ತಾಯಿಯ ಹೆಸರು ಲೇಡಿ ಸಾರಾ ಗ್ರಿಲ್ಲ್ಸ್. ಇವರು ಯೂನಿಯನ್ ಪಾರ್ಟಿಯ ಎಂ.ಪಿ ಅವರ ಮಗಳು. ಇವರ ಅಕ್ಕನ ಹೆಸರು ಲಾರಾ. ಇವರು ಕಾರ್ಡಿಯೊ-ಲೆನ್ಸಿಸ್ ಕೋಚ್ ಆಗಿ ಕೆಲಸ ಮಾಡುತ್ತಿದ್ದಾರೆ. ಗ್ರಿಲ್ಲ್ಸ್ ಅವರು ಚಿಕ್ಕ ವಯಸ್ಸಿನಿಂದಲೆ ಬೆಟ್ಟ ಗುಡ್ಡಗಳನ್ನು ಹತ್ತುವುದನ್ನು ಅಭ್ಯಾಸ ಮಾಡಿಕೊಂಡಿದ್ದರು. ಇವರು ತಮ್ಮ ಯುವ ವಯಸ್ಸಿನಲ್ಲಿ ಎರಡನೀ ಡಾನ್ ಬ್ಲ್ಯಾಕ್ ಬೆಲ್ಟ್ ಅನ್ನು ಕರಾಟೆಯಲ್ಲಿ ಗೆದ್ದರು. ಇವರ ಹೆಂಡತಿಯ ಹೆಸರು ಸಾರಾ ಕೇನಿನ್ಗ್ ನೈಟ್ಸ್. ಇವರಿಗೆ ಮೂರು ಮಕ್ಕಳಿದ್ದಾರೆ.
=ಜೀವನ= ಇವರು ತಮ್ಮ ಓದಿನ ನಂತರ ಇವರಿಗೆ ಭಾರತದ ಸೇನೆಗೆ ಸೇರಲು ಆಸೆಯನ್ನು ಇಟ್ಟುಕೊಂಡಿದ್ದರು. ಆದರೆ ಇವರು ಟೆರಿಟೋರಿಯಲ್ ಆರ್ಮಿಗೆ ಸೇರಿ ಅಲ್ಲಿ ಸೇವೆ ಸಲ್ಲಿಸಿದರು. ೧೯೯೬ರಲ್ಲಿ ಜ಼ಾಂಬಿಯಾದಲ್ಲಿ ನಡೆದ ದುಮುಕಿಕೊಂಡು ಜಿಗಿಯುವ ಪೈಪೋಟಿಯಲ್ಲಿ ಅವರಿಗೆ ಅಪಘಾತವಾಯಿತು. ನಂತರ ಇವರು ಹನ್ನೆರಡು ತಿಂಗಳ ವಿಶ್ರಾಂತಿಯನ್ನು ಪಡೆದರು. ಆಗ ಅವರಿಗೆ ವೈಧ್ಯರು ಅವರ ಚಿಕ್ಕ ವಯಸಿನ ಆಸೆಯಾಗಿದ್ದ ಮೌಂಟ್ ಎವರೆಸ್ಟ್ ಅನ್ನು ಹತ್ತುವುದಕ್ಕೆ ಸಾಧ್ಯವೆಂದರು. ೧೯೯೮ರಲ್ಲಿ ಮೇ ೧೬ ರಂದು ಗ್ರಿಲ್ಲ್ಸ್ ಅವರು ಚಿಕ್ಕ ವಯಸ್ಸಿನ ಕನಸಾಗಿದ್ದ ಮೌನ್ಟ್ ಎವರಸ್ತ್ ಅನ್ನು ಹತ್ತಿದರು. ಇದು ಆದದ್ದು ಅಪಘಾತವಾದ ೧೮ ದಿನಗಳಲ್ಲಿ. ೨೦೦೦ ಇಸವಿಯಲ್ಲಿ ಗ್ರಿಲ್ಲ್ಸ್ ಅವರು ಮೂವತ್ತು ದಿನದ ಕಾರ್ಯಾಚರಣೆಯನ್ನು ಕೈಗೆತ್ತಿಕೊಂಡರು. ಹಣವನ್ನು ಸಂಗ್ರಹಿಸಿ ಅದನ್ನು ಬೆಟ್ಟ ಗುಡ್ಡಗಳನ್ನು ಹತ್ತುವಾಗ ಅಪಘಾತವಾದವರಿಗೆ ವೈದ್ಯಕೀಯ ಕರ್ಚಿಗಾಗಿ ಬಳಸಿಕೊಂಡರು. ಮೂರು ವರ್ಷಗಳ ನಂತರ ಇವರು ಇನ್ನೊಂದು ಮಹಾಸಾಹಸಕ್ಕೆ ಮುಂದಾದರು. ಅದು ಏನೆಂದರೆ ನಾರ್ತ್ ಅಟ್ಲಾಂಟಿಕ್ ಮಹಾಸಾಗರವನ್ನು ಸಾಗುವುದು. ಈ ಸಾಧನೆಯಲ್ಲಿ ತಮ್ಮ ಬಾಲ್ಯ ಜೀವನದ ಸ್ನೇಹಿತರನ್ನು ಕೂಡ ಸೇರಿಸಿಕೊಂಡರು. ಈ ಸಾಹಸವನ್ನು ಅವರು ತೆರೆದ ಹಡಗಿನಲ್ಲಿ ಮಾಡಿದರು. ಮತ್ತು ೨೦೦೫ರಲ್ಲಿ ಗ್ರಿಲ್ಲ್ಸ್ ಮತ್ತು ಬಲೂನಿಸ್ಟ್ ಅಂಡ್ ಡೇವಿಡ್ ಅವರ ಜೊತೆಯಲ್ಲಿ ಸೇರಿಕೊಂಡು ಅವರು ಒಂದು ವಿಶ್ವ ದಾಖಲೆಯನ್ನು ಸೃಷ್ಟಿಸಿದರು. ೨೦೦೮ ರಲ್ಲಿ ಗ್ರಿಲ್ಲ್ಸ್ ಅವರು ತಮ್ಮ ನಾಲ್ಕು ಸಹ ಉದ್ಯೋಗಿಗಳೊಂದಿಗೆ ಸೇರಿಕೊಂಡು ಇದುವರೆಗೆ ಯಾರೂ ಹತ್ತದ ಅಟ್ಲ್ಯಾಂಟಿಕ ಬೆಟ್ಟವನ್ನು ಹತ್ತುತ್ತಾರೆ. ಇವರ ಮುಖ್ಯ ಉದ್ದೇಶ ಗ್ಲೋಬಲ್ ಏಂಜಲ್ಸ್ ಎಂಬ ಮಕ್ಕಳ ಸಂಸ್ಥೆಗಾಗಿ ಹಣವನ್ನು ಸಂಗ್ರಹಿಸಿದರು. ಮತ್ತು ಜಾಗೃತಿ ಮೂಡಿಸಿದರು. ಇದನ್ನು ಇವರು ಪೂರ್ತಿಯಾಗಿ ಮುಗಿಸಲು ಸಾಧ್ಯವಾಗಲಿಲ್ಲ. ಏಕೆಂದರೆ ಗ್ರಿಲ್ಲ್ಸ್ ಅವರು ಕೈ ಮೂಳೆ ಮುರಿದಿತ್ತು. ಇವರಿಗೆ ತಕ್ಷಣ ಚಿಕಿತ್ಸೆ ಕೊಡಬೇಕಾಗಿತು. ಆದ್ದರಿಂದ ಅದನ್ನು ಅವರು ಪೂರ್ಣಗೊಳಿಸದೆ ಬಂದರು. ಇವರು ಮಾಧ್ಯಮ ಲೋಕಕ್ಕೆ ಕಾಲಿಟ್ಟರು. ಮತ್ತು ಇವರು ಲಂಡನ್ ಆರ್ಮಿಯನ್ನು ಬಳಸಿಕೊಂಡು ವಿರೋಧಿ ಔಷಧಿಗಳ ಬಗ್ಗೆ ಜಾಗೃತಿಯನ್ನು ಮಾಡಿದರು.
ಉಲ್ಲೇಖಗಳು
Bear Grylls, from Wikipedia, the free encyclopedia https://en.wikipedia.org/wiki/Bear_Grylls
http://www.bournemouthecho.co.uk/archive/2004/4/17/68138.html/
http://www.housetohome.co.uk/house-tours-featured-in-homes_gardens#homesandgardens
ಕ್ವಾಟ್ಲೆ ಸತೀಶ (ಚಲನಚಿತ್ರ)
ಕ್ವಾಟ್ಲೆ ಸತೀಶ 2014 ರ ಕನ್ನಡ ಭಾಷೆಯ ಹಾಸ್ಯ ಚಲನಚಿತ್ರವಾಗಿದ್ದು, ಮಹೇಶ್ ರಾವ್ ನಿರ್ದೇಶಿಸಿದ್ದಾರೆ ಮತ್ತು ಸತೀಶ್ ನೀನಾಸಂ, ಚಿಕ್ಕಣ್ಣ, ಆನಂದ್, ಸೂರಿ ಮತ್ತು ಸೋನಿಯಾ ಗೌಡ ನಟಿಸಿದ್ದಾರೆ. ಈ ಚಿತ್ರವು ತಮಿಳಿನ ನಡುವುಲ ಕೊಂಜಂ ಪಕ್ಕತ ಕಾನೋಮ್ (2012) ಚಿತ್ರದ ರಿಮೇಕ್ ಆಗಿದೆ.
ನಿರ್ಮಾಣ
ಚಿತ್ರದ ಚಿತ್ರೀಕರಣವು ಮೈಸೂರಿನ ಮಹಾರಾಜ ಕಾಲೇಜಿನಲ್ಲಿ ನಡೆದಿದೆ.
ಬಿಡುಗಡೆ
ಚಿತ್ರವನ್ನು ಮಾರ್ಚ್ 28 ರಂದು ಬಿಡುಗಡೆ ಮಾಡಲು ಯೋಜಿಸಲಾಗಿತ್ತು, ಆದರೆ ವಿಳಂಬವಾಯಿತು. ಸಿಫಿ ಬರೆಯಿತು- "ಒಟ್ಟಿನಲ್ಲಿ, ಕ್ವಾಟ್ಲೆ ಸತೀಶವು  ಸ್ನೇಹಿತರು ಹಾಗೂ ಕುಟುಂಬದೊಂದಿಗೆ ಒಂದು ಬಾರಿ ನೋಡಬಹುದಾದ ಚಿತ್ರ, ಆದರೆ ಖಂಡಿತವಾಗಿಯೂ ತುಂಬಾ ಹಾಸ್ಯಮಯ ಆಗಿದೆ!" . ಡೆಕ್ಕನ್ ಕ್ರಾನಿಕಲ್ ಬರೆದದ್ದು, "ನೀನಾಸಮ್ ಸತೀಶ ಅವರು ಅಚ್ಚುಕಟ್ಟಾಗಿ ಕೆಲಸ ಮಾಡಿದ್ದಾರೆ, ಸೋನಿಯಾ ಗೌಡ ಅವರು ಅತಿಥಿ ಪಾತ್ರದಲ್ಲಿ ಚೆನ್ನಾಗಿ ಅಭಿನಯಿಸಿದ್ದಾರೆ, ಚಿಕ್ಕಣ್ಣ ಹಾಸ್ಯದ ಭಾಗವನ್ನು ತುಂಬುವುದರೊಂದಿಗೆ ಪ್ರಮುಖ ಪಾತ್ರದಲ್ಲಿ  ನಟಿಸಿದ್ದಾರೆ". "ಕ್ವಾಟ್ಲೆ ಸತೀಶ ಹಿಡಿದಿಟ್ಟುಕೊಳ್ಳುವ ಚಿತ್ರವಾಗಿದ್ದು  ಸಂಜೆಯನ್ನು ಸಂತೋಷವಾಗಿ ಕಳೆಯುವಂತೆ ಮಾಡುತ್ತದೆ" ಎಂದು ಬೆಂಗಳೂರು ಮಿರರ್ ಬರೆದಿದೆ.
ಉಲ್ಲೇಖಗಳು
ವರ್ಗ:ಕನ್ನಡ ಚಲನಚಿತ್ರಗಳು ವರ್ಗ:ವರ್ಷ-೨೦೧೪ ಕನ್ನಡಚಿತ್ರಗಳು
ಅಂಗವಿಕಾರ
thumb|ಅಂಗವಿಕಾರದ ಉದಾಹರಣೆ
ಅಂಗವಿಕಾರವು ದೇಹದ ಒಂದು ಭಾಗದ ಸಾಮಾನ್ಯ ಆಕಾರಕ್ಕೆ ಹೋಲಿಸಿದರೆ ಆ ಭಾಗ ಅಥವಾ ಅಂಗದ ಆಕಾರದಲ್ಲಿ ಒಂದು ಪ್ರಮುಖ ವಿಕೃತಿ.
ಮಾನವೇತರ ಪ್ರಾಣಿಗಳಲ್ಲೂ ಅಂಗವಿಕಾರ ಉಂಟಾಗಬಹುದು. ಕಪ್ಪೆಗಳು ರೈಬೀರಿಯಾ ಸೋಂಕಿನಿಂದ ರೂಪಾಂತರಗೊಳ್ಳಬಹುದು.
ಜನನದ ವೇಳೆ ಒಂದು ಪ್ರಮುಖ ವಿಕೃತಿಯಿರುವ ಅನೇಕ ಸಂದರ್ಭಗಳಲ್ಲಿ, ಅದು ಸಾಕಷ್ಟು ತೀವ್ರವಿರುವ ಮೂಲ ಪರಿಸ್ಥಿತಿಯ ಪರಿಣಾಮವಾಗಿರುತ್ತದೆ ಮತ್ತು ಅದರಿಂದ ಶಿಶುವು ಬಹಳ ಕಾಲ ಬಾಳುವುದಿಲ್ಲ. ತೀವ್ರವಾಗಿ ವಿಕಾರಗೊಂಡ ಜನನಗಳಲ್ಲಿ ಮರಣವು ಕಾಣೆಯಾದ ಅಥವಾ ಕಾರ್ಯಮಾಡದ ಪ್ರಮುಖ ಅಂಗಗಳು, ಉಸಿರಾಟ ಅಥವಾ ತಿನ್ನಾಟಕ್ಕೆ ತಡೆಯೊಡ್ಡುವ ರಾಚನಿಕ ದೋಷಗಳು, ಗಾಯಗಳಿಗೆ ಹೆಚ್ಚಾಗಿ ಒಳಗಾಗುವುದು, ಅಸಹಜ ಮುಖನೋಟ, ಅಥವಾ ಸಾವನ್ನು ಉಂಟುಮಾಡುವ ಸೋಂಕುಗಳು ಸೇರಿದಂತೆ ತೊಡಕುಗಳ ವ್ಯಾಪ್ತಿಯ ಕಾರಣವಿರಬಹುದು.
ಉಲ್ಲೇಖಗಳು
ವರ್ಗ:ಜೀವಶಾಸ್ತ್ರ
ಎಡಪ್ಪಲ್ಲಿ
ಎಡಪಲ್ಲಿ ಅಥವಾ  ಇಡಪ್ಪಲ್ಲಿ ಭಾರತದ ಕೇರಳದ ಕೊಚ್ಚಿ  ನಗರದ ಒಂದು ಪ್ರದೇಶವಾಗಿದೆ. ಇದು ಪ್ರಮುಖ ವಾಣಿಜ್ಯ ಕೇಂದ್ರ ಹಾಗೂ ಪ್ರಮುಖ ವಸತಿ ಪ್ರದೇಶವಾಗಿದೆ. ಎಡಪಲ್ಲಿ ಜಂಕ್ಷನ್ ನಗರದ ಅತ್ಯಂತ ಜನನಿಬಿಡ ಜಂಕ್ಷನ್‌ಗಳಲ್ಲಿ ಒಂದಾಗಿದೆ.
ಉಲ್ಲೇಖಗಳು
ವರ್ಗ:ಕೇರಳ
ರೇಡಿಯೋ ನೇಪಾಳ
ರೇಡಿಯೋ ನೇಪಾಳ (ನೇಪಾಳಿ: रेडियो नेपाल) ನೇಪಾಳದ ಸರ್ಕಾರಿ ಸ್ವಾಮ್ಯದ ರೇಡಿಯೊ ಪ್ರಸಾರ ಸಂಸ್ಥೆಯಾಗಿದೆ, ಇದು 2 ಏಪ್ರಿಲ್ 1951 ರಂದು ಸ್ಥಾಪಿಸಲ್ಪಟ್ಟಿತು. ಆರಂಭದಲ್ಲಿ, ಈ ಪ್ರಸಾರವು 4 ಗಂಟೆಗಳವರೆಗೆ ಮತ್ತು 250 ನಿಮಿಷಗಳ ಕಾಲ 250-ವ್ಯಾಟ್ ಶಾರ್ಟ್ ತರಂಗ ಟ್ರಾನ್ಸ್ಮಿಟರ್ ಮೂಲಕ ನಡೆಯಿತು. ವರ್ಷಗಳಲ್ಲಿ, ರೇಡಿಯೋ ನೇಪಾಳ ತನ್ನ ಸಾಂಸ್ಥಿಕ ಸಾಮರ್ಥ್ಯವನ್ನು ಬಲಪಡಿಸಿದೆ ಮತ್ತು ಪ್ರೋಗ್ರಾಂ ಸ್ವರೂಪ, ತಾಂತ್ರಿಕ ದಕ್ಷತೆ ಮತ್ತು ವ್ಯಾಪ್ತಿಯ ವಿಷಯದಲ್ಲಿ ಸ್ವತಃ ವೈವಿಧ್ಯಮಯವಾಗಿದೆ. ರೇಡಿಯೋ ನೇಪಾಳವು ಕಿರು ತರಂಗ ಮಧ್ಯಮ ಅಲೆ (AM) ಮತ್ತು FM ಆವರ್ತನಗಳಲ್ಲಿ ಕಾರ್ಯಕ್ರಮಗಳನ್ನು ಪ್ರಸಾರ ಮಾಡುತ್ತದೆ.
ನಿಯಮಿತ ಪ್ರಸಾರಗಳು ಪ್ರತಿದಿನ ಹದಿನಾರು ಗಂಟೆಗಳ ಕಾಲ ಕೊನೆಗೊಂಡಿವೆ, ಇದರಲ್ಲಿ ಬೆಳಗ್ಗೆ 9:30 ಮತ್ತು 11:00 ರ ನಡುವೆ ಎರಡು ಗಂಟೆಗಳ ಪ್ರಾದೇಶಿಕ ಪ್ರಸಾರಗಳು ಮತ್ತು ಸಂಜೆ 18:05 ಮತ್ತು 18:30 ರವರೆಗೆ ಇರುತ್ತದೆ. ಆದಾಗ್ಯೂ, ಸಾರ್ವಜನಿಕ ರಜಾದಿನಗಳಲ್ಲಿ, ಒಟ್ಟು ಎರಡು ಗಂಟೆಗಳಿರುತ್ತದೆ, ಒಟ್ಟು ಅವಧಿಯನ್ನು ಹದಿನೆಂಟು ಗಂಟೆಗಳವರೆಗೆ ವಿಸ್ತರಿಸಲಾಗುತ್ತದೆ. ಕಾಠ್ಮಂಡು ಕಣಿವೆ ಮತ್ತು ಪಕ್ಕದ ಪ್ರದೇಶಗಳನ್ನು ಒಳಗೊಂಡ ಪ್ರಥಮ ಎಫ್ಎಂ ಚಾನಲ್ ಎಫ್ಎಂ ಕಾಠ್ಮಂಡು 1995 ರಲ್ಲಿ ಕ್ಯಾಥಮಾಂಡು ಸಿಂಘ ದರ್ಬಾರ್ನಲ್ಲಿನ ಆವರಣದಿಂದ ಪ್ರಾರಂಭವಾಯಿತು.
ಉಲ್ಲೇಖಗಳು
Listen Radio Nepal Online
ಚಂದ್ರಲೇಖ (ಚಲನಚಿತ್ರ)
ಚಂದ್ರಲೇಖ 2014 ರ ಕನ್ನಡ ಭಾಷೆಯ ಹಾರರ್ ಹಾಸ್ಯ ಚಲನಚಿತ್ರವಾಗಿದ್ದು, ಓಂ ಪ್ರಕಾಶ್ ರಾವ್ ಅವರ ನಿರ್ದೇಶನವಿದೆ ಚಿರಂಜೀವಿ ಸರ್ಜಾ ಮತ್ತು ಶಾನ್ವಿ ನಟಿಸಿದ್ದಾರೆ, ಆದರೆ ಚಿತ್ರದಲ್ಲಿ ಸಾಧು ಕೋಕಿಲಾ ಪೋಷಕ ಪಾತ್ರವನ್ನು ನಿರ್ವಹಿಸಿದ್ದಾರೆ. ಈ ಚಿತ್ರವು ತೆಲುಗು ಚಿತ್ರ ಪ್ರೇಮ ಕಥಾ ಚಿತ್ರಮ್ (2013) ನ ರಿಮೇಕ್ ಆಗಿದೆ ಮತ್ತು ಧನಾತ್ಮಕ ವಿಮರ್ಶೆಗಳೊಂದಿಗೆ ಬಿಡುಗಡೆಯಾಗಿದೆ
ಕಥಾವಸ್ತು
ಒಂದು ರೆಸಾರ್ಟ್‌ನಲ್ಲಿ ವಾಸಿಸುವ ಜನರು ತಮ್ಮ ಸುತ್ತಲೂ ಭಯಾನಕ ಘಟನೆಗಳನ್ನು ನೋಡುತ್ತಾರೆ. ಹಲವಾರು ಜನರು ದೂರದ ರೆಸಾರ್ಟ್‌ನಲ್ಲಿ ಆತ್ಮಹತ್ಯೆ ಮಾಡಿಕೊಳ್ಳಲು ನಿರ್ಧರಿಸಿರುತ್ತಾರೆ. ಈ ಚಿತ್ರವು ತೆಲುಗು ಚಿತ್ರ ಪ್ರೇಮ ಕಥಾ ಚಿತ್ರಮ್ (2013) ನ ರಿಮೇಕ್ ಆಗಿದೆ.
ಧ್ವನಿಮುದ್ರಿಕೆ
ಜೆಬಿ ಸಂಗೀತ ಸಂಯೋಜಿಸಿದ್ದು ಆದಿತ್ಯ ಮ್ಯೂಸಿಕ್ ಬಿಡುಗಡೆ ಮಾಡಿದೆ.
ಉಲ್ಲೇಖಗಳು
ವರ್ಗ:ಕನ್ನಡ ಚಲನಚಿತ್ರಗಳು ವರ್ಗ:ವರ್ಷ-೨೦೧೪ ಕನ್ನಡಚಿತ್ರಗಳು
ಧಾರಾಪುರಂ
ಧಾರಾಪುರ ಮತ್ತು ಕೊಯಮತ್ತೂರು ಪುರಸಭೆಗಳನ್ನು ಒಂದೇ ದಿನದಲ್ಲಿ ಸ್ಥಾಪಿಸಲಾಯಿತು.
ಧರಪುರಂ ಟೌನ್ 55 ಪೊಲ್ಲಾಚಿ ಕಡೆಗೆ ಕಿಮೀ, 32 ಕಿಮೀ ಪಳನಿ ಕಡೆಗೆ, 105 ಕಿಲೋಮೀಟರ್ ಪಾಲಕಡ್ (ಕೇರಳ) ಕಡೆಗೆ, 120 ಮಧುರೈ ಕಡೆಗೆ ಕಿಮೀ, 70 ದಿಂಡುಗಲ್ ಕಡೆಗೆ ಕಿಮೀ, 155 ಊಟಿಯ ಕಡೆಗೆ ಕಿಮೀ, 100 ಕಿಮೀ ಕೊಡೈಕೆನಾಲ್ ಕಡೆಗೆ, 156 ತಿರುಚಿಯ ಕಡೆಗೆ ಕಿಮೀ, 35 ಕಿಮೀ ಉಡುಮೆಲ್ಪೇಟೆ ಕಡೆಗೆ, 120 ಕಿಮೀ ಮುನ್ನಾರ್ (ಕೇರಳ) ಕಡೆಗೆ
ಧರಾಪುರಂ ವಿಧಾನಸಭಾ ಕ್ಷೇತ್ರವು ಪೊಲ್ಲಾಚಿ (ಲೋಕಸಭಾ ಕ್ಷೇತ್ರ) ಅಡಿಯಲ್ಲಿ 2009 ರವರೆಗೆ ಬಂದಿತು. ಈಗ ಇದು ಈರೋಡ್ (ಲೋಕಸಭಾ ಕ್ಷೇತ್ರ) ದ ಭಾಗವಾಗಿದೆ.
ಪಟ್ಟಣವು 1866 ರಲ್ಲಿ ಪುರಸಭೆಯ ಸ್ಥಾನಮಾನವನ್ನು ಪಡೆಯಿತು ಮತ್ತು 09.05.1983 ರಿಂದ ಪ್ರಥಮ ದರ್ಜೆ ಪುರಸಭೆಯಾಗಿ ಕಾರ್ಯನಿರ್ವಹಿಸುತ್ತಿದೆ. ಪಟ್ಟಣದ ಬೆಳವಣಿಗೆಗಳು ಸಂಪೂರ್ಣವಾಗಿ ಕೃಷಿ ಚಟುವಟಿಕೆಗಳು ಮತ್ತು ವಾಣಿಜ್ಯ ಮತ್ತು ವ್ಯಾಪಾರಗಳನ್ನು ಅವಲಂಬಿಸಿರುತ್ತದೆ. This is translated from English wikipedia. Please improve
ಇತಿಹಾಸ
ಧರಾಪುರಂ 850 AD ವರೆಗೆ 1000 AD ಯಿಂದ 1275 AD ವರೆಗೆ ಚೇರಾ ಸಾಮ್ರಾಜ್ಯದ ಭಾಗವಾಗಿತ್ತು, ಈ ಪ್ರದೇಶವನ್ನು ವಂಚಿಪುರಿ ಹೆಸರಿನಲ್ಲಿ ಕೊಂಗು ಚೋಳರು ಆಳಿದರು. ಚೋಳನ್ ರಾಜಧಾನಿಯು ದಕ್ಷಿಣ ಭಾರತದಲ್ಲಿ ಇದುವರೆಗೆ ಅಪರಿಚಿತ ಗುಂಪಿನಿಂದ ಆಕ್ರಮಣಕ್ಕೆ ಒಳಗಾಯಿತು, ಇದನ್ನು ಕಾಲಭಾರರು ಎಂದು ಕರೆಯಲಾಗುತ್ತದೆ. ಇದರ ಪರಿಣಾಮವಾಗಿ, ಕೊಂಗು ಚೋಳರು ಧರಾಪುರವನ್ನು ತಮ್ಮ ಮಿಲಿಟರಿ ಮತ್ತು ರಾಜಕೀಯ ಪ್ರಧಾನ ಕಛೇರಿಯನ್ನಾಗಿ ಮಾಡಿಕೊಂಡರು. ನಂತರದ ಚೋಳರು ನಗರವನ್ನು ರಾಜರಾಜಪುರ ಎಂದು ಹೆಸರಿಸಿದರು. 1276 AD ನಂತರ ಪಾಂಡ್ಯರು ಈ ಪ್ರದೇಶದ ಮೇಲೆ ಹಿಡಿತ ಸಾಧಿಸಿದರು. ಸುಲ್ತಾನರು, ಮಧುರೈ ನಾಯಕರು ಮತ್ತು ವಿಜಯನಗರ ಸಾಮ್ರಾಜ್ಯವು ಹೈದರ್ ಅಲಿ ಮತ್ತು ಟಿಪ್ಪು ಸುಲ್ತಾನರನ್ನು ಅನುಸರಿಸಿತು. 1799 ರಲ್ಲಿ, ಟಿಪ್ಪು ಬ್ರಿಟಿಷರ ವಶವಾದಾಗ, ಈಸ್ಟ್ ಇಂಡಿಯನ್ ಕಂಪನಿ ಈ ಪ್ರದೇಶದ ಆಡಳಿತವನ್ನು ವಹಿಸಿಕೊಂಡಿತು. ಪಂಚ ಪಾಂಡವರು ಅಜ್ಞಾತ ಅರಣ್ಯದಲ್ಲಿದ್ದಾಗ ಇದನ್ನು ವಿರಾಟ ನಗರ ಎಂದು ಕರೆಯಲಾಗುತ್ತಿತ್ತು. ನಗರವು ಪಂಜ ಪಾಂಡವರ ಆಳ್ವಿಕೆಯ ಪ್ರದೇಶಗಳಲ್ಲಿ ಒಂದಾಗಿದೆ ಎಂದು ಹೇಳಲಾಗುತ್ತದೆ.
ಧರಪುರಂ 1866 ರಲ್ಲಿ ಪುರಸಭೆಯ ಸ್ಥಾನಮಾನವನ್ನು ಪಡೆಯಿತು ಮತ್ತು ಇದನ್ನು 9 ನೇ ಮೇ 1983 ರಂದು ಪ್ರಥಮ ದರ್ಜೆ ಪುರಸಭೆಯಾಗಿ ಬಡ್ತಿ ನೀಡಲಾಯಿತು.
ಭೂಗೋಳ ಮತ್ತು ಹವಾಮಾನ
ಧಾರಪುರವು ಇದೆ10.73°N, 77.52°W. ಧರಪುರಂ ಪಟ್ಟಣವು ಅಮರಾವತಿ ನದಿಯ ದಡದಲ್ಲಿದೆ, ಇದು ದಕ್ಷಿಣದಿಂದ ಉತ್ತರಕ್ಕೆ ಹರಿಯುತ್ತದೆ. ಉಪ್ಪಾರ್ ನದಿ ಮತ್ತು ಅಣೆಕಟ್ಟು, ನಲ್ಲತ್ತಂಕಲ್ ನದಿ ಮತ್ತು ಅಣೆಕಟ್ಟು, ಪಾಲಾರ್ ಅಮರಾವತಿ ನದಿಯನ್ನು ಸೇರುತ್ತವೆ. ಇದು ಸರಾಸರಿ 45 m ಎತ್ತರವನ್ನು ಹೊಂದಿದೆ. ಇದು ಪಾಲಕ್ಕಾಡ್ ಪಾಸ್‌ನ ರೇಖೆಯಲ್ಲಿದೆ, ಇದು ಪಟ್ಟಣದ ಹಲವಾರು ವಿಂಡ್‌ಮಿಲ್‌ಗಳನ್ನು ಸಕ್ರಿಯಗೊಳಿಸುವ ಗಾಳಿಯನ್ನು ಒದಗಿಸುತ್ತದೆ. ಈ ಪ್ರದೇಶವು ಗಮನಾರ್ಹವಾದ ನೀರಿನ ಕೊರತೆಯನ್ನು ಹೊಂದಿದೆ. ಪಟ್ಟಣವು ಬಿಸಿ ಅರೆ ಶುಷ್ಕ ವಾತಾವರಣವನ್ನು ಹೊಂದಿದೆ ( ಕೊಪ್ಪೆನ್ ಬಿಎಸ್ಎಚ್ ).
ಸಾರಿಗೆ
ಧರಾಪುರವನ್ನು ಸಂಪರ್ಕಿಸುವ ಪ್ರಮುಖ ಹೆದ್ದಾರಿಗಳು ಇಲ್ಲಿವೆ:
ಬಸ್ ಒಮ್ಮೆ ಪ್ರತಿ 5 ನಿಮಿಷಗಳು ಲಭ್ಯವಿದೆ ಇವೆ ತಿರುಪ್ಪೂರ್, ಕೊಯಿಮತ್ತೂರು, ಈರೋಡ್, ಸೇಲಂ, Oddanchatram, ದಿಂಡಿಗಲ್, ಥೇಣಿ, ಪಳನಿ ಮತ್ತು ಮಧುರೈ ಮತ್ತು ನೈಟ್ ಸಮಯದಲ್ಲಿ ಪ್ರತಿ 15 ನಿಮಿಷಗಳ ಒಮ್ಮೆ ದಿನ ಸಮಯದಲ್ಲಿ. ಪ್ರತಿ 15 ನಿಮಿಷಕ್ಕೆ ಬಸ್ಸುಗಳು ಕರೂರು, ಪೊಲ್ಲಾಚಿ, ವೆಲ್ಲಕೋಯಿಲ್ ಮತ್ತು ಉಡುಮಲೈಪೇಟೆಗೆ ಲಭ್ಯವಿದೆ. ವೇಲಂಕಣ್ಣಿ, ನಾಗರಕೋಯಿಲ್, ತಿರುನೆಲ್ವೇಲಿ, ರಾಮೇಶ್ವರಂ, ಮೈಸೂರು, ಹೊಸೂರು, ಶಿವಕಾಶಿ, ತೂತುಕುಡಿ, ತಿರುಚೆಂಡೂರು, ಊಟಿ, ಚೆನ್ನೈ, ಬೆಂಗಳೂರಿಗೆ ನಿರ್ದಿಷ್ಟ ಅವಧಿಯಲ್ಲಿ ಧರಪುರಂ ಬಸ್ ನಿಲ್ದಾಣದಲ್ಲಿ ಬಸ್ಸುಗಳು ಲಭ್ಯವಿದೆ.
ಧರಪುರಂ ತಮಿಳುನಾಡಿನ ಪ್ರಮುಖ ಪಟ್ಟಣಗಳಿಗೆ ಟಿಎಫ್‌ಎಸ್‌ಟಿಸಿ ನಿರ್ವಹಿಸುವ ಮೊಫುಸಿಲ್ ಬಸ್ ಸೇವೆಗಳಿಂದ ಸಂಪರ್ಕ ಹೊಂದಿದೆ